Garaipena A1 Juniorrentzat Errenterian – Ostadar SKT\nPartidu gogorra juniorrek larunbatean Oiarsoren aurka jokatutakoa. Zelai zaila, aurkari arraroa, 40 minutu kontzentratuta egotea eskatzen duten partidu horietakoa. Defentsan partidu bikaina eginda, azkenean irabaztea lortu genuen.\nLehenego laurdena parekatua izan zen, guk erritmo egokiarekin ekin genion partiduari, korrika eginez eta kanasta errazak bilatuz, aldiz Oiarsok joko motela erabiltzen zuen eta bere barneko jokalarietan kargatzen zuen jokoa. Lehen laurdenaren amaierara 15-14 heldu ginen, Oiarsoren aldea.\nBigarren laurdenean defentsa bikaina egin genuen, Oirasoko barneko jokalariek baloia ez jasotzea lortu genuen, haien aurretik defenditzea lortuz. Horrela Oiarsoren erasoko jokoa gelditzea lortu genuen, 8 minutu pasa zituzten punturik lortu gabe eta laurden osoan 4 puntu bakarrik saskiratu zizkiguten. Atsedenaldira 19-25 aldeko markagailuarekin helduz.\nHirugarren laurdenean Oiarsokoen haien maila hobetu eta bi puntura gerturatu zitzaikigun, baina azken minutuetan erantzutea lortu genuen eta laurden amaierarako abantaila berreskuratzea lortu (31-36).\nAzken laurdenean, zonakako defentsa berezi bat planteatu genuen, Oiarsoko barneko jokalariengan asko itxiz eta bikain atera zitzaigun. Oiasokoek ezin zuten kanastarik aurkitu, baloi asko lapurtu genituen eta erasoan bikain jolastu genuen. Bi minuturen faltan, gure abantaila 10 puntukoa zen 35-45. Amaieran apur bat gerturatzea lortu zuten, baina partidua geurea zen.\nDenboraldiko hasiera ona izan dugu juniorrek, lehen hiru partiduetatik bi irabazita. Sailkapenaren goikaldean gaude eta datorren astean gurekin bigarren postuan berdinduta dagoen Easoren aurka jokatuko dugu, Laurnbatean 10.30etan Lasarteko kiroldegian.\nJokalariak: Leire Belartieta 8, Leire Beldarrain 9, Larraitz Izaguirre 1, Paloma Mercerreyes -, Paula Ugarte 19 -bostekoa- Aitane Martin 3, Uxue Balerdi 3, June Eizmendi 4, Miriam Margüello -, Ainara Bardaji -.\nPartzialak: 15-14, 4-11, 12-11, 10-11.


Aurrekoan, aro berri bati eman dio hasiera Beltran de Heredia Segurtasun sailburuak: “ETAren errua” izango da aurrerantzean, eta ez diktadorearena, hainbat lagunek eta taldek euskara ikasi ez izanaren ardura, antza. Marka da gero!\nDuela hiruzpalau igandera arte, bertoko erdaldun elebakarrei euskaraz nolatan ez zekiten galdetuta, Francori egozten zizkioten erruak sarri askotan. Berrogei urtez gorakoetan hori izaten zen erantzuna, asko eta asko, Francoren azken hatsetan jaiotakoak izan arren, baina askoz jende gazteagoak ere haren aitzakia ematen zuen erantzun, masailak ia gorritu gabe.\nErtzaintzan euskaldunak hutsaren hurrengo izatearen ardura zuzena, Eusko Jaurlaritzarena eta hasieratik egun arteko Barne sailburuena da, ETAren mehatxuak mehatxu. Arkautin bertan eskaini izan dira euskara eskolak, eta ez dira gutxi euskaltegietan euskara ikasten aritu izan diren ertzainak, beste edozein herritar bezala. AEK-n bertan ere, izan genituen ertzainak ziren eta hala aurkezten ziren ikasleak.\n2014an mustu zen Ertzaintzan Euskararen Erabilera Normalizatzeko lehen plana! Eusko Jaurlaritzak eta Barne-sailak bazuten eta badute nahikoa baliabide (guztion diruetatik ordainduak) euskaldunen alde egin dutena baino askoz gehiago egiteko. Borondateak egin die huts, batez ere. Edo ETArena ote da ere, Beltran de Heredia sailburuaren (eta Jaurlaritzako beste arduradun askoren) euskara-maila urria? ETAk eragotzi ote zien euskaraz trebatzea horiei guztiei ere?\nETAk behartu zuen Patxi Lopez handia, dirutza publikoa xahutu eta etxera bertara zihoakion irakasleari behin eta berriz kalabazak ematera?\nErtzaintzan euskara bazterrean utzi izanaren ardura, Jaurlaritzak eta Segurtasun saileko arduradunena da, erreskadan. Ez ETArena.\nJaurlaritzak behar izan ditu hogeita hamabi urte, Euskararen Erabilera Normalizatzeko Plana lehenengoz ezartzeko Ertzaintzan. Ez ETAk.\nIkus bestela espainierak zer nolako garapen handia izan duen, Guardia zibilak, Borboiak, GAL eta enparauak, Iturgaitz, Urquijo eta Zubitur, Legioak eta ahuntzak, torturatzaileak eta beste hamaika bidelagun anker izan dituen arren! Oztopo guztien gainetik, espainiera normalizatu eta hedatu egin dute bazter guztietara. Baita gure nazio foraleko aginte organo guztietara ere, pentsa!\nEAJk gobernatzen dituen erakunde gehienetan, urtean behin euskarari aitortu ohi dioten maitasun platoniko handiaz haratago, euskaldunekiko arreta oso urria izaten da praktikan. Jaurlaritzaren euskararen aldeko sentiberatze “planak”, adibidez, oihalezko txantxangorri mutuak ditu ardatz. Hala, eraikinean sartzen zaren aldiro, segurtasuneko langile azpikontratatuek “buenos días” esatea aski izan ohi da, txori papargorriaren magia eta eragin guztia desegiteko di-da.\nBaina aizu, Beltran de Heredia andrea. Gauza bat da birusak eta txantxangorriak erabiltzea euskaltzaletasun plantak egiteko, eta beste bat, zeure eta Ertzaintzaren aurreko agintarien hizkuntzaren arloko jokabidearen ardura ere, ETAri egoztea. Aresen edo PPSOEren esku-liburutik hartutako erantzuna dirudi, egia esan.\nAlabaina, pentsatzera jarrita… Gipuzkoan eta Bizkaian Radiata pinuen ugaltzea ere ez zen ETAren sorrerarekin batera gertatu? Ertzaintzan euskararekin gertatu (ez) dena justifikatzeko balio ez badizue, ahalegindu pinuen hedapen ETA-garaikidearekin. Ea hortik...\nJJ Agirre (Euskara teknikaria, ELAko kidea)\nKanal hauetan artxibatua: Iritzia | Euskara | Ertzaintza


Gaur egun Irak dagoen tokian, bada bi ibairen igarobide den lautada zabal bat, Tigris eta Eufrates ibaien artean. Ibaiek hainbat meandro eta inguru zingiratsu osatzen dituzte, beren urek eta beren ibaiadarretakoek neguak hotzak izaten dira eta euri gutxi egiten du. Horixe da Mesopotamia deitu zuten lurraldea, eta izenak "ibaien arteko" lurraldea dela adierazten du. Ezagutzen den lehen kultura hantxe garatu zen.\nDuela 8.000 urte inguru, giza taldeak ibaien ertzetako lurrak lantzen hasi ziren. Apiriletik ekainera bitartean, mendietako elurra urtzen zenean, ibai horiek uhaldiak izaten zituzten, eta nahiko irregularrak izateaz gain uzta bertan behera geratzeko arriskua zekarten. Arazo horri irtenbidea emateko, garai hartako biztanleek dike eta ubideen bidez uhaldiak kontrolatzen ikasi zuten; era horretara ibai ertzetatik urrunago zeuden lurrak ureztatzeko erabili ahal izan zuten ura.\nDenborak aurrera egin ahala, inguru horretan hainbat herri sortu zen. Ezagutzen ditugun lehenak sumertarrak eta akadiarrak izan ziren. Lehenengoak hegoaldean bizi ziren eta iparralderago bigarrenak. Hiri-estatuetan bizi ziren eta horietako bakoitzak biztanleak elikatzeko behar hainbat lur zituen; beren burua gobernatzen zuten, hau da, independenteak ziren. Eta gainerako hirietatik edo herri nomadetatik babesteko harresi handiak egin zituzten herritarrek.


Larrañako kirol instalazioak berritu eta herritarrek erabili ahal izateko baimen hitzarmena sinatu dute Jaurlaritzako hezkuntza sailak eta udalak. — Oñatiko udala\nLarrañako kirol instalazioak berritu eta herritarrek erabili ahal izateko baimen hitzarmena sinatu dute Jaurlaritzako hezkuntza sailak eta udalak.\nEgokitze lanak berehala, azaroan, hasi nahi dira.\nAspaldiko gaia da. Aurreko legealdian jada udalbatzak, Foru Aldundiaren diru laguntza lortu zuen Larrañako kirol gunea berritu ahal izateko. Diputazioak 50.000 euro agindu zituen. Baina instalazioak erabiltzeko hezkuntza sailak eman behar zuen baimena urteetan atzeratu da. Horrek, Donostiako diru laguntza urtetik urtera hitzematea ekarri du eta noski, gunea herritarrek ezin erabili izana.\nBaina tramiteak dagoeneko amaitu dira eta alkateak jada sinatu du Hezkuntza, Unibertsitate eta Ikerketa Sailak bidalitako baimen-hitzarmena. Orain, lanak martxan jartzea bakarrik falta da. Izan ere, Gasteizko baimena iristen zen bitartean eraberritze lanetarako proiektua egin baita.\nAtzo bertan, kiroletako batzordean dokumentua aztertu zuten eta xehetasun txiki batzuk zehaztea soilik falta da lanak esleitu ahal izateko.\nLarrañako kirol instalazioak berritzeko lanek 200.000 euro pasatxoko aurrekontua dute. Horrek, lanak, publizitate gabeko prozedura negoziatu bidez esleitzeko bidea ematen du. Beste era batera esanda, deialdi publikorik egin gabe, udalak, hainbat eraikuntza enpresa lehiaketan parte hartzera gonbidatuko ditu eta hauek aurkeztutako eskaintzen arabera, lanak zuzenean esleituko ditu.\nLanak, berehala hastea da helburua. Kontutan hartu behar baita diputazioaren diru laguntza jasotzeko lanak aurten egin behar direla baina bestalde, Madrilek udalei jarritako mugen arabera, ezin dela urte batean gastatu ez den dirua hurrengo urteko aurrekontuetan txertatu. Horretxegatik, aurtengo presupuestoetan aurre ikusitako lanak aurten egitea ezinbestekoa du udalak.\nLarrañan, futbol zortzi modalitatean aritzeko zelaia egokituko da. Futbol zelai hori belar artifizialekoa izango da. Skate parke bat ere egingo da eta instalazioetan oinarrizko beste hobekuntza lan batzuk ere egingo dira.\nUdalak eta Jaurlaritzak izenpetu duten hitzarmenaren arabera, Larrañako kirol gunea berritu ondoren, instalazioak erabiltzeko lehentasuna ikasleek izango dute, bai behintzat, ikasturtean zehar eta eskola ordutegian. Asteburuetan, eskola orduetatik kanpo eta oporraldietan berriz, instalazioek erabilera publikoa izango dute.


Nafarroako dantzariak, bildurik | Nafarroako dantzariak, bildurik – iparraldekohitza\nLehen aldikoz Baxenabarren eginen den Nafarroako Dantzari Egunak 200 dantzari inguru bilduko ditu bihar Donibane Garazin. Oztibarren eta Amikuzen ere ariko dira dantzan\nNafarroako Dantzari Eguna, lehen aldikoz, Baxenabarren eginen da bihar, Donibane Garazin. Lekuko Garaztarrak dantza taldea eta Baigorriko Arrola elkartu dira egunaren antolatzeko, Nafarroako Dantzarien Biltzarra (NDB), Iparraldeko eta Euskal Herriko Dantzarien Biltzarren laguntzarekin. Berrehun bat dantzari izanen dira Nafarroako hainbat lekutarik jinik Baxenabarreko herri desberdinetan arratsalde hatsarrean eta Donibanen berean arrastiriz.\nHirurogeita hamalau dantza talde biltzen ditu Nafarroako Dantzarien Biltzarrak. Erdia pasa haur dantza taldeak dira, eta 34, berriz, helduenak. Azken dantzari eguna duela bi urte iragan zen, eta Donibane Garazikoa azken urte hauetan indartu harreman baten emaitza da, Garaztarrak taldeko Patxi Oillarburuk baieztatu duenez: “Azken Nafarroako Dantzari Eguna Irurtzunen egin zuten, 2014an. Gomita ukan genuen, Lizarrarekin baitugu harremana. Egun polita pasatu genuen, eta hortik jin zen gogoeta zendako ez Nafarroako Dantzari Egun bat antolatu Garazin; Iparraldean ez zen sekula izan holakorik”. NDBko lehendakari Juankar Ornatek oroitzapen biziki ona du Irurtzungoaz: “Oso ongi atera zen; berrogei bat taldek parte hartu zuten”.\nGaraztarrek ez zuten Dantzari Eguna igurikatu harremanen egiteko. Aitzineko belaunaldietan Iruñako Ortzadarrekin harreman iraunkor bat izan bazen; belaunaldi berrikoek berriz lotura egin dute Lizarrako dantzariekin: “Hara joan ginen larrain dantza ikasteko, eta horiek entrexantak, euskaldunak, sorginak ikasteko”, zehaztu du Oillarburuk; “harremanak segitu du: 60 urteak ospatu genituelarik gomitatu genituen; han besta bat antolatu zuten, eta joan ginen, beste dantza bat ere ikasteko haiekin. Entseatzen gara, urtean behin zerbait egiten elkarrekin”.\nBaxenabartarrek, Nafarroa Garaikoek bezala parte hartzen dute Euskal Herriko Dantzari Egunean, baina, Ornaten ustez, Euskal Herrikoak Nafarroa mailakoak bezala, badute biek munta harremanetarako: “Oso garrantzitsuak dira biak. Honetan, [Nafarroakoa] hurbiltasun gehiago bada; Nafarroako taldeen arteko harremanak sendotzen dira horrelakoetan”. Era berean mintzo da Oillarburu garaztarra: “Iparraldekoen eta Hegoaldekoen arteko ezagutzen egiteko parada da aldi guziz holako bestetan. Taldeak saretzen dira egun horien kariaz”. Lehentze Baxenabarreko hiriburuan egiteak beste erronka gehitzen dio: “Aldi berean, euskal nortasunaren inguruko zerbaiten markatzeko da Garazin euskal dantzaren inguruan”.\nHerrialde bakarraren markatzeko ere balioko duela erran du NDBko lehendakariak: “Historia eta folklore berbera daukagu; ez dira bi Nafarroa, Nafarroa bakarra da! Garaztarrek eta Arrolakoek proposatu zigutelarik, oso gustura hartu genuen”. Are gehiago, harremanak oro euskara hutsean egiten dituztela baieztatu dute bi antolatzailek.\nOztibarren eta Amikuzen\nArratsaldeko seietan, dantza talde guziak Donibane Garaziko karriketan gaindi ibiliko dira dantzan. Ondotik, dantzaldia bermatuko du denendako Donamartiriko ikastolako burasoen artean muntatu Arberoako txarangak. Aperitifaren eta afariaren ondotik, Holako Deluxe taldeak du giroa jarriko.\nBaina arratseko besta aitzin, dantza taldeak Oztibarre eta Amikuzeko herrietan ibiliko dira. Herriko dantza taldea antolatzaile izanen duten Arboti, Bithiriña, Gabadi eta Larzabalen zehazki; baita Baigorrin ere. Saio horiek, 15:30ean emanak dira herri bakoitzean. “Usaia holakoa dute Nafarroako Dantzari Eguna egiten dutenean; beti bada lehen parte bat herri edo auzo zenbaitetan gero berriz biltzeko talde guziak hiri nagusian” esplikatu du Oillarburuk. “Aukera zen guretzat harremanetan sartzeko beste herri horietako dantza taldeekin ere: Bithiriña, Gabadi, Arboti, Larzabale. Hasi da truke berri bat gure artean lehenago ez zena”. Talde bakoitzak bere herriko dantzak emanen ditu hogei minutu-oren erdi batez.\nDonibane Garaziko herriko etxeak utzi azpiegiturez gain, departamenduaren, Euskal Kultur Erakundearen eta Nafarroako gobernuaren diru laguntzak eskuratu dituzte antolatzaileek egunaren antolatzeko.\nNafarroako hainbat herritarik jinik, 13 dantza taldetako berrehun bat dantzari elkartuko dira bihar Nafarroako Dantzarien Egunean, Donibane Garazin.\nGaraztarrak (Donibane Garazi)\nIruña Taldea (Iruñea)\nTxori Zuri (Berriozar).\nEskola oraindanik alda daitekeela erakutsi nahi duen filma


Bizkaiko Andre Maria, 1903. urtean Aita Santuak Jaurerriko zaindari izendatua. Askoz lehenago, halere, 1738. urtean, Bizkaian Ama Birjina honengana zegoen jaiera edo debozio handia ikusita, Gernikako Batzarrek Jaurerriko zaindari izendatua zuten. Lehen aipamena Bilbo fundatu zutenekoa da (1300. urtekoa), hiribildua Begoñako dermioan sortu baitzuten, baina santutegia zaharragoa da.\nBelateko (N) Andre Mariaren ermita antzinako monasterio bikoitzaren hondarreko aztarna zen. Monasterioan, mendatean baitzen, aterbea ematen zitzaien erromesei. Egun monasterioaren hondakinak eta Andre Mariaren baseliza besterik ez daude. Irudia Alkotz (N) herriko elizara eraman zuten.\nErdi Aroko euskal izena. Aipamen zaharrena Abadiñoko done Bikendi elizako hilarri batekoa da, non ego Belaza irakur baitaiteke. Berez hegazti izena (Falco sp.) den hau Erdi Aroko Balkoe antroponimoaren baliokidea da.\nErdi Aroko izena; Artaxoan (N) Maria Velita ageri da, 1330ean. Ikus Bilitu, maskulinoen zerrendan.\nErdi Aroko euskal izena. Adibidez, Iratxen (N) kausitzen dugu, XIV. mendean.\nErdi Aroan maiztxo aurkitzen dugun euskal izena. Esaterako, Iratxen (N) ageri da 1212an. Beranduago, XIV. mendean, oso arrunta izan zen, Euskal Herriko mendebaldean Baltz itxurapean.\nOinarritzat beltza adjektiboa hartuta moldatu den izen berria, S. Aranaren bideko -ne atzizkia erabiliaz.\nS. Aranak Sabino Aranak eta Koldo Elizaldek argitaratuko Santu Izendegia-n Bernartiñe proposatu zuen gaztelaniazko Bernardino-ren baliokide femeninotzat, baina sustraitu dena Bernardiñe aldaera da. Aipatutako gaztelaniazko izena italierazko Bernardino-tik dator, zein germaniar etorkia duen Bernard izenaren txikigarria baita.\nBeñat izenaren emakumezkoentzako ordaina, XX. mendearen bigarren erdian analogiaz sortua, -e amaiera berria erabiliz\nSabando (A) herriko Andre Mariaren baseliza. XX. mendearen hasieran eskola izan zen bertan; egun desagertua da.\nS. Aranak proposatu zuen, Sabino Aranak eta Koldo Elizaldek argitaratuko Santu Izendegia-n, gaztelaniazko Benigno-ren baliokidetzat. Azkeneko hau latineko Benignus ('amoltsua', 'borondate onekoa') izenetik atera da. Esmirnako San Benigno izan zen Galia kristautu zuena. Jaieguna ekainaren 28an da. Baliokideak: Benigno (gaz.) eta Bénigne (fr.).\nS. Aranak proposatu zuen, Sabino Aranak eta Koldo Elizaldek argitaratuko Santu Izendegia-n, gaztelaniazko Benigno-ren baliokide femeninotzat. Azkeneko hau latineko benignus ('amoltsua', 'borondate onekoa') izenetik atera da. Esmirnako San Benigno izan zen Galia kristautu zuena. Baliokidea: Benigna(gaz.).\nArluzea eta Markiz (A) herrien artean dagoen Andre Mariaren baseliza. Eraikuntzak aztarna erromanikoak izan arren maiz berriztatu dute, Ama Birjinari inguruetan dioten debozio handiak eraginda.\nNafarroako herria, Bortzerrietakoa. Pío Barojaren eta honen iloba Julio Caro Barojaren bizileku izandako Itzea etxea bertan da.\nXII. mendean aurkitzen dugu izen hau, Nafarroan (dompna Berasquita de Guendulain). Irudi duenez gizonentzako Berasko izenaz eta -ita atzizki hipokoristikoaz osaturik dago; azkenekoaren xedea generoa adieraztea dela ematen du.\nErdi Aroan usu aurkitzen dugun euskal izena. 1131n, esate baterako, Valpuestan agertzen da, eta 1173an Artaxoan (Berasco Aoçavala). Bele hegazti izenarekin erlazionatu izan da, baina badirudi jatorrian Bigila, Begila, Beila-tik atera den Bela antroponimo gure artean ugaria dugula. Baliokidea: Belasco, Blasco (gaz.).\nBerastegiko (G) Eldua auzoan dagoen Andre Mariaren eliza. Herriaren lehen aipamena 1027. urtekoa da, mugen berrikusketa egin zenekoa, Nafarroako Antso erregearen agintaldian. 1524. urtean herriko batzuk elizan gotortu ziren Berastegitarren jauntxokerien aurka borrokatzeko.\nAndre Mariaren antzinako baseliza, Mendabiakoa (N). XVII. mendean Arrosarioko Andre Mariako kofrakideek konpontzeko agindua eman zioten Andres Alargunsoro harginari.\nIrun (G) herriko auzoa.


referentziak: July 2005\nInausketa razionala hon euskal verbua edo euskal verbuaren inausketa razionala\nSarri entzuten dugu an ETB, nola balitz sterotypo bat anitz repetitua lar insistenteki, "zuzenean ari gatzaizkizue". Ez dakit zertara datorren horrenbeste "ari gatzaizkizue", izanik batzutan kasik matraka moduko zerbait, hori "ari gatzaizkizue" hori. Da stereotypo garbia zein dago kanpoan hon realitate sozial aktuala; zein flexio verbala -gatzaizkizue- ez da heltzen ere izatera arkhaismo bat, baizik da soil possibilitate theoriko hypothetiko huts bat an euskal verbua, an immensitatea hon paradigma verbalak.\nHau flexio verbala -gatzaizkizue- da flexio anakhroniko bat, behintzat egun eta inkluso lehenagoko mendeetan ere zeren ez da agertzen sarri an euskara izkiriatua. Zertara datorke -orai, 3. millennioan, gainera televisioan- hau promotio artifizialki provokatu hau? Harturik gainera soil hau flexio konkretissimo hau soil (NOR-NORI, gu, zuei, orain), gabe erabili systema osoa kin beste erabilera possible guziak? Non legozke ere iragana, potentziala, subjunktivoa, iragana hon subjunktivoa,... etc, gintzaizkizuen, haiek zuei zintzaizkizuen, ... etc?\nOrdez esan "zuzenean ari gatzaizkizue" zergatik ez da esaten "zuzenean ari gara" edo izanik ere redundantea "zuzenean ari gara zuentzat"? Behar du, ez da dudarik, euskal verbuak ere, inausketea; kendu alferreko sasitza marasmosoak har dagian gorputzak berak -hak verbuak gan euskaldunok- indar dynamikoa eta ere elegantzia lirainagoa.\nZertara ere datozke honelatsukoak, "sal ditzakegu" (eta iragana), "ikus zaitzaketet" (eta iragana), "hil gintzaketen"(eta presentea), "sal dezakegu" (eta iragana), ... zertara datoz honelatsukoak ordez erabili eta izkiriatu (eginik inausketa verbal razional eta egokia) "saltzen ahal ditugu" (eta iragana saltzen ahal genituen), "ikusten ahal zaituztet" (eta iraganean ikusten ahal zintuztedan), "hilten ahal gintuen"(eta presentea hilten ahal gaitu), "saltzen ahal dugu" (eta iraganean saltzen ahal genuen),... etc.\nBehar dugu ere arnasea hartu eta bizi trankilago guk euskaldunok, zeren da hori zuzen bat artean beste hainbat hon izaten humanoa, zeren behar gaitu euskarak bizi eta ez ito. Gu gara importanteago ezi gure edozein "gauza" disponible eta transformable. Artazikada egokiekin hartuko du euskarak zerbait on eta positivo.\nNon da neurriak eta limiteak hon realitate sozial aktuala? Non du horrek, horrek praksiak -ari gatzaizkizue-, emendio mesedegarria?\nPatras hiria, Grezia. Uztaila 3 igandea, 2005.\nPosted by Erramun Gerrikagoitia at 18:52 3 comments:\nInausketa razionala hon euskal verbua edo euskal v...


Masustondo beltz - Wikipedia, entziklopedia askea.\nEspeziea Morus nigra\nblack mulberry (en)\nMasustondo beltza (Morus nigra) zuhaitz espezie bat da, jatorriz Asia hego-mendebaldekoa, nahiz eta sorleku zehatza ezezaguna izan, gizakiak antzinatik landatu baitu, masusta beltzak lortzeko. Dituen kromosoma kopuru handiagatik ezaguna da, 154 pare (308 banako) baititu.\n12 metro garai izatera irits daiteke.\nHostoak bihotz formakoak dira, berde ilunekoak. Loreak, berriz, zuriak eta arrosak dira.\nFruituak masustak dira, eta hortik hartzen du bere izena. Lehenengotan fruituak berdeak izaten dira, geroago laranjak bihurtzen dira eta azkenik helduak daudenean gorri iluna-beltza antzeko kolorea hartzen dute.\nBasoko fruituak ditu eta oso gozoa da azkenburukoetan, marmeladatan eta edarietan. Hau dela eta oso estimatua hainbat herritan eta Europako hegoaldean hazten dute. Beste herrialde batzuetan, berriz, apaingarri gisa erabiltzen da.\nMultimedia: Morus nigra\nEspezieak: Morus nigra\nAfrican Plant DB: 149019\nFl. China: 220008839\nUSDA Plants: MONI\nOrriaren azken aldaketa: 28 abendua 2020, 19:00.


Gaur egun pobrezia jende askok sufritzen du. Munduaren ehuneko handia da pobrea. Munduan 1.500 milioi pertsonek ez dute saneamendu, ur edangarri, elektrizitate, oinarrizko hezkuntza edo osasun sistemara sarbiderik.\nNire ustez pobrea da urik, elikagairik, etxebizitzarik eta hezkuntzarik eduki ezin duena. Arazo hau modu askotan hobetu ahal dugu.\nGaur egun lan eskasia dago, ez dago lanik guztiontzako baina badira lan apur bat egitearen truke diru asko jasotzen dutenak eta lan gogorra egin arren oso diru gutxi jasotzen dutenak ere. Mundu honetan, diruaren kontua oso txarto dago.\nErrefuxiatuei lana aurkitzeko irtenbide gehiago eman behar zizkieten. Hori egiten badute ez dituzte egin beharko hainbat leku errefuxiatuak babesteko, baina horrela jarraitzen bada kalean gero eta jende gehiago egongo da.\nAsia aldean ume askok hogei ordu egiten dute lan ia bakarrik euro baten truke. Hori gertatzen dela jende guztiak daki, baina inork ez du ezer egiten. Ume horien bizitza ez da bizitza, esplotazioa bizi dute, baina haiek ezin dute ezer egin, zerbait eginez gero tratu txarrak jasaten baitituzte; horregatik ez dute iraultzarik egiten.\nNire iritziak ez du ezertarako balio baina nik beti lagundu dut baliabide gutxi duen jende pobrea, eta beti egongo naiz pobreziaren kontra.


Sodenaren inbertsioak ikertzeko batzordea onartu du parlamentuak | Ekonomia | Berria\nSodenaren inbertsioak ikertzeko batzordea onartu du parlamentuak\nUPNk, PPk eta PSNk Davalor Salud enpresari emandako maileguak ikertzea baino ez zuten nahi, baina laukoak huts egindako beste inbertsioak aztertu nahi ditu: Iberdrolaren %1en erosketa, kasurako\nUPNko Carlos Garcia Adanero, atzo, parlamentuan, eta, hari begira, Uxue Barkos lehendakaria. IÑIGO URIZ / FOKU Tamaina handiagoan ikusi\nOposizioak Manu Aierdi Nafarroako Gobernuko Garapen Ekonomiko lehendakariordea estutu nahi du. 2015eko irailean, Sodena arrisku kapitaleko sozietate publikoko administrazio kontseiluak Davalor Salud enpresa bultzatzeko mailegua onetsi zuen. Hiru urte geroago, Davalor kinka larrian dago, eta UPNk, PPk eta PSNk Sodenaren esku hartzea ikertu nahi dute, mailegua emateko prozedura desegokia izan zela argudiatuta. Atzean prezio politiko argia dago: Manu Aierdi Sodenako presidente ere badenez, erabaki haren erantzule politikoa izatea nahi dute. Jokaldia ikusita, laukoak atzo onartu zuen ikerketa batzorde bat izatea, baina 2003tik 2014ra Sodenak egindako beste inbertsio okerrak ere ikertuko ditu.\n«Davalor ikertu nahi dugu, baina ez soilik Davalor», laburbildu zuen atzo Geroa Baiko Koldo Martinezek. Aitzitik, Ana Beltran PPko eledunak eta Davalorren ikerketa batzordearen bultzatzaile nagusiak, mugimendu horrekin, enpresa horren egoera aztertzeari «trabak jartzea» egotzi dio laukoari. Jarrera horrek susmo ugari eragiten dizkio. Gogor mintzatu zen ere PSNko Guzman Garmendia. «Ez dakit nola ez zareten lotsagorritzen. Mundua aldatzera etorri zineten, dena zen gardentasuna eta gorri kolorekoa, eta orain dena ilundu egin da», aurpegiratu zion laukoari.\nEztabaida politikoaren erdigunean jarri da Davalorri Sodenak emandako babesa. Legealdian, oposizioaren eskariz gehienetan, 45 agerraldi eta ekinaldi egin dituzte gobernuko ordezkariek Parlamentuan, Davalorren Sodenak egindako esku hartzea azaltzeko. Gobernua iritsi berritan, 2015eko irailean, erabaki zuen Sodenak lehen mailegua ematea, eta handik hilabetera egin zuen Manu Aierdik lehen agerraldia. Aldi hartan, Sodenaren zein gobernuaren txostenetan oinarrituta hartu zutela erabakia azaldu zuen, baina operazioak bere arriskua zuela ohartarazi zuen ere bai. Sodenak, arrisku-kapitaleko sozietatea izaki, berezko du arriskua bere jardueran, eta operazio batzuk arrakastatsuak diren bezala, beste batzuk porrot egin dute nabarmen.\nHiru urteotan Aierdi zuhurtziaz mintzatu bada ere, oposizioak iradoki du bestelako interesak eta ardurak dituela. Ana Beltranen arabera, Sodenako teknikariek, 2015eko ekaineko txosten batean, ohartarazi zuten Davalorren proiektua bideraezina zela. Handik gutxira aldatu zen gobernua, eta geroztik bestelako jarrera hartu zela salatu zuen atzo. Hiru urteotan, Davalorrek Sodenarekin egindako hitzarmenaren hainbat baldintza bete ez baditu ere, babesarekin aurrera jarraitu izana egotzi dio Aierdiri. Nafarroako inbertitzaile txikiek Davalorren izango dituzten galeren arduradun ere egin du.\nEH Bilduko Adolfo Araizi deigarria egin zaio oposizioaren jarrera. Alde batetik, Nafarroako inbertitzaileek Davalorren 7,8 milioi euro jarri badituzte, kopuru horren %75a Sodenak lehen mailegua eman aurretik egin zuten. Arriskuaren berri bazutela nabarmendu du. Bestetik, Araizen arabera, maileguaren prozedura ikertu nahi bada, UPN gobernuan zela Sodenak egindako beste inbertsioak ere aztertu behar dira.\nIzan ere, 2014an Nafarroako Kontuen Ganberak ondorioztatu zuenez, 2002tik 2013ra Sodenak bultzatutako 37 proiektutatik 26tan «ez ziren negozio planaren irizpideak bete». Sodenaren administrazio kontseilua aintzat hartu gabe Iberdrolaren %1 erosteko erabakia da operazio horietako bat, edo Sendavivaren enpresan jarritako 60 milioi euroak beste bat. Caviar Per Se, Pastas Garro edo Echauri Forestal ere aipatu dituzte. Proiektu horiek ikertuko ditu batzordeak, Davalorri emandako maileguak barne.


Pirinio Handietako Pirinioetako Mastinen nahasketa - Txakurrak\nPirinio Handietako Pirinioetako Mastinen nahasketa\nPirinio Handietako Pirinioetako MastiffMix, arraza mistoko txakurra da, Pirinio Handiak eta Pirinioetako Mastino Txakurra haztearen ondorioz sortutakoa.\nPirinio Handietako Pirinioetako Mastinen nahasketa, Pirinio Handiak eta Pirinioetako Mastinoa haztearen ondorioz sortutako arraza mistoko txakurra da. Bi txakur hauek atseginak izan daitezke, baina pertsonalitateak desberdinak dira, beraz, ez dakizu. Pirinio Handiak beldurrik gabea, pazientzia eta konfiantza izateagatik da ezaguna. Txakur guztiek sozializazio egokia behar dute eta hori faktore handia izango da besteekin harremanetan jartzeko. Nolakoa da eta nola jokatzen du arraza misto honek? Pirinio Handiak edo Pirinioetako Mastinoa bezalakoa al da? Horiek jarraian saiatuko eta erantzungo ditugun galderak dira. Jarraitu irakurtzen jarraian argazkiak, bideoak eta Pirinio Handietako Pirinioetako Mastinen nahasketa ederrari buruz gehiago jakiteko.\nAnimalia guztiak erreskate baten bidez eskuratzea gomendatzen badizugu ere, ulertzen dugu pertsona batzuek hazle baten bidez pasa dezaketela Pirinio Handietako Pirinioetako Mastiff Mix txakurkumea lortzeko. Hau da, Pirinio Handietako Pirinioetako Mastin Nahasketako txakurkumeak badituzte salgai.\nPirinio Handietako Pirinioetako Mastinen Historia Nahasketa\nPirinioetako Historia Handia\nboxer border collie nahasketa\nPirinio Handiak jatorriz ardi eta ahuntz artaldea zaintzeko hazten ziren, batez ere otsoetatik, Frantziako eta Espainiako Pirinioetako mendietan. Jakina, mendiko eskualde honetatik hartu zuen izena. Erresuma Batuan eta Europa osoan Pirinioetako Mendiko Txakurra bezala ezagutzen da. Garai batean Frantziako errege txakurra bezala ezagutzen zen. Oso eguraldi hotzetara oso egokituta dago eta txakur arraza ederra da. Gainera, antzinako txakur arraza da, bere arbasoek duela ia hamar eta hamaika mila urte atzera egin zuten. Beti hazten ziren artzainei laguntzeko asmoarekin. Gaur egun arte ardi talde baten barruan ikus ditzakezu, nahasten eta artaldeari kalte egin diezaiokeen edozer gordetzen. Lan egiten duten txakur guztien artean, Pirinioetako lanak ikustea oso gauza liluragarria da ikustea.\nPirinioetako Mastinen Historia\nPirinioetako Mastinoa oso txakur arraza handia da. Aragoiko (Espainia) inguruko Pirinio mendietatik dator eta XIII. Mendekoa da. Molosser txakurren ondorengoak direla uste da, eta artaldea otso eta ardietatik babesteko ere erabiltzen ziren. Jakina, denborarekin, teknologiaren aldaketak direla eta, abereak harrapariengandik babesteko beharra gutxitu egin zen, arraza hau alde batera utzi zen. Kontserbazio ahaleginak areagotu zirenean eta 1970eko hamarkadan otsoak eskualdera itzultzen hasi zirenean, Pirinioetako Mastinak berpizkundea izan zuen. Arraza arraroa da, baina American Kennel Club-ek aitortzen du Foundation Foundation Service zerbitzuan.\nPirinio Handietako Pirinioetako Mastinoa Nahasketa Tamaina eta Pisua\nAltuera: 25-32 hazbeteko sorbaldan\nPisua: 85 -115 lb.\nAltuera: 24 - 31 hazbeteko sorbaldan\nPisua: 130 - 200 lb.\nBizitza: 8-12 urte\nPirinio Handietako Pirinioetako Mastinen Pertsonalitate Nahasketa\nPirinio Handiak eta Pirinioetako Mastinoa zertxobait izugarriak izan daitezke. Lagun bitxi jakingarriak izan daitezke, beraz, mantendu jokabide horren zain! Txakur guztiek arreta behar dute eta ez dute bakarrik utzi nahi. Horregatik duzu maskota, ezta? Asmoa ezazu ahalegina egitea sozializatzeko, horrek dibidenduak jasoko baititu epe luzera. Mesedez, erabili beti erabili errefortzu positiboa, nahiz eta beren buruak izan ditzaketen. Gozatu arraza misto berriarekin egotea eta maite haiekin izango duzun harremana.\nPirinio Handietako Pirinioetako Mastinen nahasketa Osasuna\nPirinio Handiak Mastinoarekin nahastuta egon daitezke artikulazioetako displasia, bihotzeko arazoak, hezur minbizia, besteak beste.\nPirinio Handietako Pirinioetako Mastinen Zaintza Nahasketa\nPirinio Handietako Pirinioetako Mastinen nahasketa elikatzea\nPirinioetako lotura bikainak\nPirinioetako Salbamendu Handia\nPirinioetako Salbamendu Elkarte Handia\nleonberger mendiko txakur alemaniarra\nbulldog ingelesa pitbullarekin nahastuta\nhezur gorria coon hound artzain alemaniar nahasketa\ntxakurkume txakurkume beltza eta marroia\nbichon friso zuri-beltza


Zerua Starlink sateliteez betea dago eta hau hasi besterik ez da egin Sustatu.eus - Teknologia albisteak\n2021-10-19 : 09:38\nSatellite Map Space webguneak erakusten dizkigu munduaren orbitan dabiltzan sateliteak. Klikatu eta ikusitakoa harritzekoa da: ZENBAT DAUDEN!!!! Nolatan daude hainbeste? Internet-engatik. Internet konexio satelitalak indartzeko hiru ekimen zehatzengatik.\nStarlink ekimenak 1.500 satelite jaurti ditu jada (uda arteko kopurua, ez dago argi kontagailu publikorik baden inon). SpaceX enpresaren ekimena da, eta hau Elon Musk Teslakoaren espazio konpainia da. SpaceX-eko jaurtiketa batekin 60 satelite jar daitezke orbitan, espazioan sakabanatzen direlarik bakoitza bere posiziora.\nOneWeb kontsortzioak 648 satelite jarri nahi ditu, eta 2021eko uda bitartean 146 omen dauzka orbitan. Enpresa multzo handi bati dago lotuta Oneweb.\nEta hori ez da dena, Kuiper proiektua martxan du Amazon-ek, Jeff Bezosen enpresak, eta asmoa 3236 satelite jartzea da...\nEta datozenak, Starlink-ek, itxura batean, 30.000 satelite jarri nahi ditu orbitan, eta ba omen du baimena AEB-etako erakundeena 12.000 jartzeko. Estatu Batuek ematen dute baimena gauza hauek gure buru gainean jartzeko? ze hortxe dabiltza.\nIkusi Euskal Herriaren gaineko bista Satellite Map Space webgunean.\nZoom apur bat egin eta bakoitzaren identidikazioa agertzen zaigu.\nEta baten klik egin, eta bere zenbakia... Bai, horixe Starlink-2557 da, gure gainean egon da 550 kilometrora.\nAho zabalik geratzeko, ikus https://satellitemap.space/


Kanope - Wikipedia, entziklopedia askea.\nKanope (antzinako grezieraz Κάνωβος, eta hau antzinako egiptoerazko Kah Nubetik "urrezko lurzorua"), Antzinako Egiptoko itsas-portudun hiria, Niloren deltan kokatua. "Kahnub" hiriaren gaitzizena izan zen bere ugaritasunagatik, jatorrian "peguat" deitua.\nAlexandriako gaur egungo portu inguruan zegoen, hiri honen erdialdetik 25 kilometrotara, eta Abukirretik bi edo hiru kilometrotara. Bere hondakinak, deltaren mendebaldeko uharte sedimentarioan daude, deltaren mendebaldeko muturreko besoaren itsasoratzean, Kanopiko, Kanobiko edo Hereaklotiko ere deitua, Niloren antzinako bost besoetako bat.\nItsas-portu nagusi funtzioak bete zituen, K. a. IV. mendean Alexandria sortu zen arte.\nEgiptologia goiztiarraren indusketek, argitara eman zituzten hiriko hondakin zabalak, bere kaiak eta granitozko monumentu handiak, Ramses II.aren inskripzioak dituztenak.\nKanoperen sortze data zehatza, ez da ezagutzen, baina Herodotok, hiriari, antzinako portu bat bezala erreferentzia egiten dio. Homeroar mitoak, Menelaok sortu zuela dio, bere ontziko gidari zen Kanopus, bertan, suge batek ziztatuta hil ondoren. Homerok, Menelaok, ertzean, bere nabigariaren omenezko monumentu bat nola eraiki zuen deskribatzen du, monumentu horren inguruan hiria garatuko zelarik.\nBaina Kah Nub "urrezko lurzorua" toponimoaren egiptoar etimologiak, tokiko jatorri bat adierazten du, eta, argi eta garbi, merkataritzakoa.\nKanopen, giza burudun ontzi batekin irudikatuta zegoen Osiris jainkoaren forma bat gurtzen zen, honela, nahasturagatik, ontzi kanopoen izena sortuz.\nMultimedia: Canopus (Peguat)


Batxilergotik sartzea - Unibertsitaterako sarbidea - UPV/EHU\n- Matematika II\n- Giza Zientziak bidea: Latina II\n- Gizarte Zientziak bidea: Matematika Gizarte Zientziei Aplikatua II\n- Artearen Oinarriak II\nAzterketa berrikusteko eskaria eginez gero, azterketa hori lehenengo zuzenketa egin ez duen zuzentzaile batek egingo du.\nLehenengo eta behin, egiaztatuko du nota kalkulatzean ez dela errakuntzarik egin eta galdera guztiak zuzendu eta kalifikatu direla.\nErrakuntzarik badago, azterketa zuzenduko du. Kalifikazioa lehenengo kalifikazioaren eta bigarrenaren arteko batez besteko aritmetikoa izango da. Lehenengo eta bigarren zuzenketaren arteko aldea bi puntutik gorakoa bada, hirugarren zuzenketa egingo da ofizioz. Azken kalifikazioa hiru kalifikazioen arteko batez besteko aritmetikoa izango da.\nErrakuntzarik badago, zuzendu egingo ditu, eta, ondoren, errakuntzarik ez daukan partea zuzenduko du. Azken nota honakoa izango da: errakuntzarik izan duen partean lehenengo eta bigarren zuzenketan lortutako kalifikazioen batez bestekoa, gehi errakuntzak zuzentzean lortutako puntuazioa.\nBerrikusketa denez, behin betiko nota hasiera bateko nota baino txikiagoa edo handiagoa izan daiteke, edo berdina. Eta, hain zuzen ere, errakuntzak zuzentzean litekeena da nota okerragoa lortzea.\nEpaimahaiak behin betiko nota jasotzeko erabakia emango du eta erreklamazio egileari jakinaraziko dio.\nAzterketak berrikusteko prozesua behin bukatuta, epea irekiko da berrikusitako azterketak ikusteko eskaria egiteko.


Hasiera AFRIKAKO FUTBOL STORIAK Senegalgo Futbol Jokalariak Ismaila Sarr Haurtzaroko Story Plus Untold Biografia Hechos\nLB-k futbol-jenio baten istorio osoa aurkezten du "Isma". Gure Ismaila Sarr Haurtzaroko ipuina Plus Untold Biography Factsek bere haurtzaroko garaiko gertakari aipagarriak eskaintzen dizkizu.\nIsmaila Sarr-en bizitza goiztiarra eta gorakada. Irudi Kredituak: MixedArticle, MrScout, TransferMarket eta dakarbuzz\nBai, denek dakite abiadura, trikimailuak dituela eta gol bikainak lortu ditzakeela, aurrekari bat FIFA Forward perfektua lortzeko. Hala ere, zale gutxi batzuek soilik interesgarria iruditzen dute Ismaila Sarr-en Biografia. Orain gehiagorik gabe, has gaitezen.\nIsmaila Sarr Haurtzaroko Story Plus Untold Biografia Hechos - Bizitza eta familia aurrekariak\nIsmaïla Sarr 25ko otsailaren 1998ean jaio zen, bere ama, Marieme Ba eta bere aita, Abdoulaye Sarr Naar Gaad, Senegalgo Saint Louis ipar-mendebaldeko hirian.\nIsmaila Sarr-en jaiotze hiria, Saint Louis (1659an sortua) Afrikako mendebaldeko kostaldeko hiri kolonial zaharrenetarikoa da; batzuetan, Mendebaldeko Afrikako egoitza frantses bezala aipatzen da. Jarraian, Afrikako Mendebaldeko kostaldeko hiria da, non Ismaila Sarr-ek bere familia sustraiak dituen.\nIsmaila Sarr-en Familia Sustraiak ezagutzea - Saint-Louis, Senegal. Irudi-kreditua: Wikipedia\nIsmaila Sarr Lehen Urteak: Afrikako familia jatorriko futbolari bizkorrak bere lehen urteak Saint Louisen eman zituen. Bere gurasoengandik jaiotako lau anai-arrebekin batera hazi zen; Papis, Kiné, Ndèye Ami eta Badara.\nIsmaila Sarr-ek bere erdi mailako goi mailako familiako jatorria du. Bere aita futbolari ohia zen. Badakizu?… Ismaila Sarr-en aita, Abdoulaye Sarr Naar Gaad 80ko hamarkadaren amaieran Mendebaldeko Afrikako herrialdean jokatu zuen Senegalgo nazioarteko ohia zen. Hori guztia inplikatuz, futbola bere familiaren aita da.\nIsmaila Sarr Haurtzaroko Story Plus Untold Biografia Hechos - Hezkuntza eta Karrerako Buildup\nFutboletik erretiroa hartu ondoren 20 urte baino gehiago zituela, nahiko erraza zen Abdoulaye Sarr Naar Gaad-ekin beste lan batzuetara joan eta erretiroari aurre egitea. Super aita futbol zelaiak mantendu zituen arren bere semeek ez dute futbolaren heziketa arriskuan jarri behar. Hasieran, bere seme-alabak Ismaila Sarr-en sartu zituen Oumar Syr Diagne Eskola St Louis-en kokatua, Senegal.\nEskola gorrotoa: Ismaila Sarr-ek eskola atxilotu zuen eta ez zen pozik gurasoak eskolara bidaltzeko erabakiarekin. Izan ere, eskola liburuak irakurtzea ez zen inoiz bere gauza izan eta bere auzoan ezagutzen zuten askorentzat, eskolara joatea formalitate hutsa zela iruditzen zitzaien. Gehienetan, eskola saltatzen zuen lagunekin futbolean jolasteko asmoz.\nIsmaila Sarr-en gurasoek bere ikastetxeko irakasleen berri txarrak jaso zituzten eta ekintza hau beraiek behatu zutenean, semeari neurriak hartzea erabaki zuten. Eskolatzeari uzteko eta behartuta eraman zuten jostun nagusia bere auzoan neurrira ikasteko (Jostun baten jarduera edo merkataritza).\nEdozein ikastun on bezala, Ismaila Sarr nahikoa umila zen neurrira egindako oinarriak ikasteko, modu arduratsuan egin zuena. Hala ere, bere futbol kontzientzia ezin zion utzi bere nagusia zerbitzatzen jarraitu. Besterik gabe, bere bihotzak futbola nahi zuen. Azkenean, mutil ausartak bere bihotza jarraitu zuen josturak alde batera utzi eta indarrez bere pasioa bizitzen joan zen hasieran, gurasoen baimenik gabe.\nIsmaila Sarr Haurtzaroko Story Plus Untold Biografia Hechos - Karrerako bizitza goiztiarra\nIsmaila Sarr-ek bere bosgarren urtean graduatu zuen Oumar Syr Diagne eskolan kausa alde batera utzi eta AS Génération Foot-ekin egin zuen entseguetan izena eman zuen. Epaiketa arrakastatsua egin ondoren, gazteak futbol klaseetarako matrikula lortu zuen.\nIsmaila Sarr nortasun agiria AS Génération Foot-en. kredituak: Alchetron\nIsmaila Sarr Sadio Maneren akademian hasi zen. AS génération Foot-en lanbidearen oinarriak ikasi zituen egunero, nire lanbideari ahalik eta etekinik onena ateratzeko aukera gisa. Klubak bigarren mailatik aurrera Senegalgo Ligako goiko hegaldiraino lagundu zuen. Futbolarekiko zuen zaletasun eta zaletasun izugarria Europara iristeko ametsa ikusi zuen.\nIsmaila Sarr Haurtzaroko Story Plus Untold Biografia Hechos - Ospearen bidea\nHerrialdetik Europan aritzeko zortea izaten duten futbolari gehienak bezala, maiz helmuga Frantziako Kolonbia da beti. 2016. urtean Ismailak bere familia atzean utzi eta FC Metzekin lehen kontratu profesionala sinatu zuen.\nInguru berri batera moldatu behar nuen ez zen erraza Ismaela gazteak bere herrialdetik irten eta atzerriko lurretan jokatzen zuen gaztearentzat. Harrituta egoteagatik, Sarr-ek lesio errepikakorrak jasan zituen, maitemindutako eremuan gehiegikeria gehiegikeria izan ohi zena. Zauriturik egoteak familiari beldurra eragin zion bere karrerarako. Larria bihurtu zen Sarrren aitak interbentzioa egin behar zuela. Futbolariaren arabera;\n"Aitak ere askotan deitzen zidan, jolasteko modua aldatzeko deiadar egiten zidana, askotan zauritu ez zedin. Baina ezin nuen lagundu. Borrokan jarraitu nuen eta aurkariak estutu eta lesioekiko erresistentzia handiagoa lortu arte "\nIsmaila Sarrrek FC Metz-ekin izandako aurrerapenak ikusi zuen bere herrialdeko selekzioa deitzea lortu zuela, amets bat beretzat gauzatu zen. Bere selekzioak deitu izanak bere bizitzako shock handiena izan zuen. Badakizu?… Ismaila Sarr Espainiara joan zitekeen eta Bartzelona handian sartu zen. Futbolari itxaropentsuak Bartzelona arbuiatu zuen bere karrerarako goizegi zela esanez. Sarr hori ona al zen Espainiako Giantak deitu izana?. Beheko bideoan azaltzen da zergatik merezi zuen FC Barcelonaren deia. Ikusi bere xede nagusietako batzuk.\nIsmaila Sarr Haurtzaroko Story Plus Untold Biografia Hechos - Handitu ospea\nIsmaila Sarr-ek Bartzelona handia alde batera utzi zuen Rennes-era sartzeko, bere helburu handia lortu zuen puntuan (bere helburuetako batzuk) goiko bideoan ikus daitekeen moduan. Balentria honek 2018ko FIFA Munduko Kopako Senegaldarren taldean izendatu zuen.\nRennesen zegoen bitartean, Ismaila Sarr Sadio Maneren bideoak ikusten hasi zen - bere azelerazioak, dribbling eta golak. 13ko abenduaren 2018an, Sarrren helburuak Rennesek bere lekua lortu zuen UEFA Europa Leagueko sailkapen fasean. UEFA Europa League denboraldiko Helburua saritua izatea (Goiko bideoan erakusten den lehen helburua) 2018-19 urteetan klubak bere sinadura bila ari ziren.\n8ko abuztuaren 2019an, Sarr Premier Leagueko klubean sartu zen, Watford, kluben erregistroko transferentzia tasetan. Premier Leagueko eszenara iritsi zenetik, ez dago amodio aparta izan da FIFAko jokalarientzat eta Watforden zaleentzat oso harrituta daude Ismaila Sarr-en abiadura eta trikimailuekin. Sarr-ek Watford-eko kamiseta batean nabarmentzeko unea izan da United-en aurka boleiburua lortu duenean eta bere taldea 2-0 menderatu duen penaltia eragin du.\nZalantzarik gabe, Ismaila Sarr-ek munduari frogatu dio bere Senegalgo belaunaldiaren ondorengo promesa ederrak direla Sadio Mane. Gainerakoak, esan bezala, historia da.\nIsmaila Sarr Haurtzaroko Story Plus Untold Biografia Hechos - Bizitza erlazioa\nOspearen gorakada eta Premier League-ren itxaropenarekin batera, ziur dago Ismaila Sarr neskalaguna den ala ez ezkonduta dagoen edo ez jakiteko.\nEgia da, ezin da ukatu bere itxura dotorea, aurpegi erakargarria, bihotz-bihurri irribarrea futbolariak bere arrakastarekin batera egiteak ez lukeela neskalagunaren eta emazteen materialen nahien zerrendan kokatuko. Hala ere, futbolari arrakastatsuaren atzean Ismaila Sarrren emazte zortea bihurtu zen neska-laguna dago. Jarraian, Ismaila Sarr eta haren emaztearen arabera argazki bat dago DakarBuzz Fat Sy izenarekin doa.\nEzagutu Ismaila Sarr emaztea. Irudi Kredituak: DakarBuzz\nIsmaila Sarr-ek oso gaztetan hartu zuen ezkontzeko erabakia, profesional gisa hartu aurretik. Emazteak jasotzen duen laguntzaz hitz egitean, Ismailak behin esan zuen DakarBuzz-i egindako elkarrizketa batean;\n"Fat Sy-k asko babestu nau, jokalari profesional moduan aritu aurretik. Nire karrera planari ekarpen handiak egin zizkion, nire dieta kudeatzen duena, nire entrenamendu orduak eta atsedena ere bai. Oso goiz ezkondu nahi nuen, egonkortasuna izateko, tentazioak handiak baitira futbol jokalari batentzat ".\nAzpiko bideoan Isma Syarrek Fat Sy bere emaztearentzat izan duen maitasun sakona laburbiltzen du. Oso laguntzak dira txikitatik ezkondu zen arrazoi nagusietako bat.\nIsmaila Sarr Haurtzaroko Story Plus Untold Biografia Hechos - Bizitza pertsonala\nIsmaila Sarr-ek bere bizimodua futboletik kanpo ezagutzeak bere nortasunaren argazki osoa lortzen lagunduko dizu.\nIsmaila Sarr bizitza pertsonala ezagutzea\nHasi eta bere garaian erabakitzeko erabakiarekin hasiko gara. Ismaila Sarr bere ustez, egonkorra izan nahi duen gazte edozein gaztek ezkondu egin beharko du. Hori behar da bere karrerak hondatuko dituzten gaiak izateko tentazioak ekiditeko.\nBigarrenik, bizitzaren ikuspegi metodologikoa erabiltzen duen norbait da. Sarr ez dago ohituta gauzak behartzera, gauza egokia une egokian iritsiko zela sinetsiz. Gauzak bere erritmoan egitea ere gustatzen zaio.\nAzkenean, bere bizitza pertsonalean, Ismaila Sarr idazterakoan ez du sinesten 'Tatuaje Kultura'oso ezaguna da gaur egungo futbol munduan. Erlijioa bere meskitan erretratatzen du eta bere familiaren maitasuna bihotzean mantentzen du eta ez bere gorputzean tatuajeetan.\nIsmaila Sarr Haurtzaroko Story Plus Untold Biografia Hechos - Familia Bizitza\nHasierako nahaspila izan arren, Ismaila Sarr-en gurasoak pozik agertu ziren beren semeari benetan ordaindutako grina jarraitzeko. Jostun lanbidea praktikatzeak bere ibilbidean ere lagundu zion. Sarrren arabera;\n"Jostun lanbidea utzi nuen arren, nire jostunarekin harremanetan egon nintzen eta gaur egun, nire familia moda diseinatzaile bilakatu da."\nFrantziara bidaiatu aurretik, Ismailak zin egin zuen gurasoak harro sentitzeko, batez ere harentzat egin zituzten sakrifizioengatik. Gogorra izan zen Abdoulaye Sarr Naar Gaad aitari futbolari erretiroa hartzea. Gaur pozten da berriro bere ametsak bizitzen.\nIsmaila Sarr-en anai-arrebak buruz: Ismaila Sarr-en arabera lau anai-arrebekin batera hazi zen. Papis Sarr izena duen anaia bat du, bere karrerako aholkulari gisa aritzen dena eta Kiné izeneko arreba bat ere, bigarren ama bezalakoa baita. Bere anai-arrebetako batek Ndèye Ami du izena eta gazteena Badara da.\nIsmaila Sarr Haurtzaroko Story Plus Untold Biografia Hechos - Bizimodua\nIsmaila Sarr-en bizimoduari buruzko hainbat ikerketa egin ondoren, horri eusten dion tipo xume bat besterik ez dela konturatzen gara asko kostatzen ez diren behar praktikoak Jarraian, bere herrikidea den Cheikhou Kouyaté futbolaria da eta ez da ezer ezagutzen haien atzean dagoen autoaren jabeaz.\nIsmaila Sarr-en Bizimodua ezagutzea. Irudi-kreditua: Instagram eta DailyRecord\nPraktikotasuna eta plazerraren artean erabakitzea ez da aukera zaila Ismaila Sarrrentzat. Sarr idazteko unean, Sarr ez da ikusi auto exotiko lazgarriak, jauregi handiak erraz antzematen dituzten bizimodu zalapartatsuak dituzten futbolariek.\nIsmaila Sarr Haurtzaroko Story Plus Untold Biografia Hechos - Gertakari ezezagunak\nBehin ondoan aritu zen Sadio Mane on Charity: Ismaila Sarr futbolaria da zelaian distira ez ezik, Senegalgo gizartean ere batzuk. Beheko argazkian, ondoan lan egiten duela ikusten da Sadio Mane kausa onuragarriengatik, behartsuenei laguntzen dietelako.\nIsmaila Sarr-ek bere herriari ordaintzen dio. Irudi kreditua: Instagra,\nHis Pace and Dribble- A FIFA Gamers bedeinkapena: FIFAn, inork ez dirudi jokalari motelak direnik. Pace daukan jokalari bat erabiltzea ezinbestekoa da erasotzailea erasotzen ari zaren ala ez. Idazterako orduan 21 urte dituen Sarr-ek bedeinkazio bat da FIFAko jokalariei erritmoa eta gailentzeko gaitasuna emateko orduan.\nBere adina dela eta, Ismaila Sarr-en Pace and Dribble bedeinkapena da FIFA Gamersentzat. Irudi kreditua: SoFIFA, FutHead eta GoonerNews\nBadakizu?… Sadio Manek soilik Sarrren 27a baino dribble arrakastatsuagoak egin zituen 2018ko Afrikako Nazio Kopan.\nEGIN BEHARKOZ: Eskerrik asko gure Ismaila Sarr Haurtzaroko ipuina Plus Untold Biography Fact irakurtzeagatik. At LifeBogger, zehaztasuna eta zuzentasuna lortzeko ahaleginak egiten ditugu. Itxura zuzena ez duen zerbait aurkituko baduzu, mesedez, konpartitu gurekin azpian komentarioak eginez. Zure ideiak balioetsiko eta errespetatuko ditugu beti.


naiz: hedabidea zara - Inoizko zuhaitz mozketarik handiena Donostian?\nInoizko zuhaitz mozketarik handiena Donostian?\nHaritzalde naturzaleen elkarteak «zuhaitz mozketa kupidagabe eta bortitza» salatu du. Taldea sortu zenetik ziur eta agian Donostiako historiako zuhaitz mozketarik handiena egiten ari dela salatu dute elkartetik. Alkateari azalpenak eskatu dizkiote eta eta zuhaitzen kudeaketa gidatuko duen Plan zuzendari bat.\nUdalaren argudioak aitzakiak direla uste du Haritzaldek. [info + ]\nUdalak hiru urtean 800 zuhaitz ebaki dituztela dio, Haritzalderen arabera askoz ere gehiago dira.\nUdalak beste 1.400 landatu dituela esan arren asko ez dira haziko eta ez da gauza bera 3-4 metroko zuhaitz bat eta 30ekoa, Haritzalden arabera.\n«Aitzakiak» dira Udalarenak, naturzaleen elkartearen ustez.\nZuhaitzen «egoera txarra» argudiatu arren, maiz erabaki estetiko hutsa dela uste dute.\n«Diseinu akatsen» argudioak ere ez du balio, ardura hori ere Udalarena baita.\n«Herritarrek eskatu» dutenaren argudioa zalantzan jarri du Haritzaldek, «ziur gaude beste arlo ugaritan ez dutela horren erraz amore ematen».\nZuhaitzek hirietan onura asko dakartzatela azpimarratu du Haritzaldek.\nNegutegi efektua eragiten duten gasen kutsadura xurgatzeko balio dutela.\nHezetasuna eta tenperatura modulatu egiten dituztela.\nErrepideko zaratatik babesteko balio du.\nZuhaitz baten mozketa hiru iruditan: 1\n... eta 3


Europako Parlamentua | Hipotekak erregulatzeko araudia onartu dute\nHipotekak erregulatzeko araudia onartu du Europar Batasunak\nEuropan etxebizitza bat erosterakoan, banketxe edo aurrezki kutxei mailegua eskatzen dieten herritarrak babestea da zuzentarauaren helburua.\nHipotekak erregulatzeko araudia onartu du Europar Batasunak.\nEuropar Batasunean eskaintzen diren hipotekei zuzenean eragingo dien araudia onartu du Europako Parlamentuak. Urtarrilean onartu zuten zuzentaraua, eta Europan etxebizitza bat erosterakoan banketxe edo aurrezki kutxei mailegua eskatzen dieten herritarrak babestea du helburu.\nAraudi berriak informazio publikoa handitu eta bezeroaren babesa indartzen du.\nEtxea erosteko hipoteka bat kontratatu beharrean dagoen bezeroari informazio gehiago eman behar zaio: kostua, ordainketa epeak, mailegu pertsonalizatuaren baldintzak, interes tipoak, Urteko Tasa Baliokidea (UTB) eta, batez ere, ordaindu ezina sortuko balitz, bezeroari gertatuko litzaiokeena. Zuzentarauak horren guztiaren inguruko informazio zehatza ematera behartzen ditu bankuak eta aurrezki kutxak.\nOrain Europar Batasuneko estatukide bakoitzak bi urteko epea izango du araudi berria euren legedira egokitzeko.\nHipotekei buruzko zuzentarauak dakarren aldaketa nagusietako bat ez ordaintzearen ondorioei buruzkoa da. Bezero batek ezin badu mailegua ordaindu, banketxeak eta bezeroak berak adostuko dute hipotekaren trukean etxea ordainetan ematea, eta estatuek ezingo diote horri aurka egin.\nHorrez gain, bankuak kaudimen ikerketa egin beharko du kreditua eman aurretik, eta erraztasunak eman beharko dizkio bezeroari, gehiegizko zorpetzea ekiditeko. Horrez gain, mailegua eskatzerakoan, atzera egiteko eskubidea aitortzen dio bezeroari.\nBestalde, hipoteka zuzentarau berriari esker, maileguak eman ahal izateko, mailegu horrek onartuta egon behar du Estatuan, eta, behin kreditua onartuta, jarraipena egingo zaio Estatutik bertatik. Horren helburua maileguak arduraz ematea eta eroslearen ezagutza eta babesa bermatzea da.


CCOOk, UGTk eta ITPk adostutako aurreakordioa berretsi dute langileek\nAkordioaren arabera, Zamudioko lantegian aldi baterako kontratua duten 121 behargin kaleratuko dituzte, eta beste 42 langilek aurretiko erretreta hartuko dute. ELAk ez du akordioa sinatuko.\nITP Aero Zamudioko (Bizkaia) langileen manifestazioa. Artxiboko argazkia: EFE\nCCOOk eta UGTk aurre-akordioa egin dute ITPrekin kaleratzeak murrizteko\nITP Aero konpainiako langileek kaleratzeen aurka protesta egin dute Bilbon\nITP Aerok 600 bat langile kaleratuko ditu guztira\nIragan ostiralean ITP Aerok eta CCOO eta UGT sindikatuek adostutako aurreakordioa berretsi dute jarraitzaileek eta militanteek batzarretan. Akordioaren arabera, Zamudioko lantegian aldi baterako kontratua duten 121 behargin kaleratuko dituzte, eta beste 42 langilek aurretiko erretreta hartuko dute.\nBi sindikatuetako iturriek jakitera eman dutenez, batzarrek aurreakordioari oniritzia eman diete gehiengo zabal batekin. Honenbestez, UGTko hiru ordezkariek eta CCOOko bik babesa emango diote ITP SAUko negoziazio mahaian. ITP SAU Zamudioko lantegi nagusiak, Ajalvirrekoak eta eta Alcobendasekoak (Madril) osatzen dute.\nMadrilgo lantegietako beharginen ordezkaritzak oniritzia eman zion akordioari. Gauzak horrela, 13 ordezkarietatik hiruk ez dute aurreakordioa sinatuko, ELA sindikatuko hirurek hain zuzen ere.\nKaleratzeak eta aurretiko erretiroak\nAkordioaren arabera, Zamudioko lantegian aldi baterako kontratua duten 121 behargin kaleratuko dituzte, eta beste 42 langilek aurretiko erretreta hartuko dute. 58 urtez gorakoentzat erretretak derrigorrezkoak izango dira, 50.000 euroz azpiko soldata gordinentzako % 85eko osagarri batekin, eta gainditzen dutenentzat % 75ekoa.\nGuztira, 163 beharginek utziko dute Bizkaiko lantegia. Hasiera batean, zuzendaritzak 194 langile kaleratzea planteatu zuen.\nAldi baterako lan erregulazioko espedientea\nAdostutako hirugarren neurria aldi baterako lan erregulazioko espedientea da. Langile guztiei eragingo die datozen 14 hilabeteetan, datorren urteko abenduaren 31ra arte.\nErregulazioa azaroaren 2tik aplikatuko da, langileek aurreakordioa berretsi ondoren.


New Yorkeko Korrika 16-ko partehartzaileak Central Park-en lasterka. Ruth Guimerá aktoresak darama lekukoa (argazkia Koitz)\nKorrika 17 helmugara heltzen ari da, apurka apurka Euskal Herrian milaka kilometro egin ostean. Eta Donostiarako bidean, lasterketak munduko euskal etxeak lagun izango ditu berriz ere. Igandean Kontxako Pasealekuan 2.448. kilometroaren lekukoa eramango dute Bartzelona, Erroma, Paue, Suitza eta Londresko euskal etxeetako kideek. Eurekin bat egin nahi duenak goizeko 9:17etan prest egon beharko du, zapatilak oinetan! Asteburuan zehar gainera, Diasporako euskaldunek Korrikaren soinua munduan zehar zabaltzen jarraituko dute. Gaur bertan Buenos Airesen, bihar New Yorken eta San Frantziskon; etzi Londresen...\nDonostia-San Sebastián. Azken txanpan sartu da Korrika eta Donostiarako helmugara bidean Europako bost euskal etxetako kideak izango ditu lagun Kontxan. Duela bi urte Korrika 16-ean egin bezala, Bartzelona, Erroma, Londres, Paue eta Suitzako euskal etxeek bat egin eta 2.448 kilometroa erosi dute. Ordaindutako diruarekin AEKko euskaltegiek euskara irakaskuntzan egiten duten ahalegina lagunduko dute Diasporako euskaldunek, eta euren zango eta sasoiarekin lasterketa helmugara hurbilduko dute. "Euskal Herri osotik igaro ondoren lekukoa jaso eta Donostiako erdigunean sartuko dugu, harrotasunez, ohorez eta pozez beterik!", diote Bartzelonako euskal etxetik Donostiara etorriko diren kideek.\nEurekin bat egin nahi duenak Kontxako hondartza parean egon beharko du, goizeko 9:17tan. Erromako Associazione Culturale Euskara euskal etxeak Google Maps-en jarri du lekua zehatz eta mehatz, elkarte bakoitzak bidearen zein zati egingo duen azalduz ere.\nMunduan zehar ere ika, ika, ika...\nDonostiako Diasporako euskalakariez gain, munduko euskal etxeek Korrika jaiak egiten jarraituko dute asteburuan zehar. Batzuek eurena egin dute jada, Mexikoko euskaldunek bezala: UNAM Unibertsitatetik atera zen euskal mexikarren Korrika atzo bertan. Buenos Airesen Euskaltzaleak euskaltegiak gaur bertan egingo du lasterketaren bertsio 'porteñoa': parte hartu nahi duenak elkartearen egoitza berriaren aurrean (Independencia 1722) du hitzordua, arratsaldeko 20:00tan. Gorka Berasategik Mus eskolak eskainiko ditu, kantu, bertso, pintxo eta bestelakoekin batera.\nBihar larunbata San Frantziskora, AEBetara, helduko da lasterketa. Golden Gate Park-eko Spedway Meadow-etik aterako dira inguruetako euskaldunak korrika, goizeko 10:00etan. Ondoren, bazkaria egingo dute eta haurrentzako jolasak izango dira bazkalostean. New Yorken ere larunbatean antolatu du Korrika jaia Euzko Etxeak. Ibilbidea Brooklyn auzoan zehar izango da.\nMontevideoko Euskal Erria Euskal Etxeak ekarriko du Korrika Uruguaira, bihar bertan. Goizeko 11:00etan izango da batzea Independencia Plazan, bertatik Cagancha Plazara abiatzeko. Ostean, bazkaria izango da Euskal Etxean.\nLondresen etzi, igandean, egingo dute Korrika jai handia. London Basque Society elkarteak hilean zehar hainbat kultur ekitaldi egin ditu Korrika 17 dela eta, baina igandeko festarekin itxiko dute aurtengo edizioa. Hitzordua eguerdiko 12:00etan Weaver's Fields parkean dute Londresko euskaldunek eta korrikaldi sinbolikoa burutuko dute. Ondoren bazkaria egingo dute Euskal Etxean.\nDiasporan Korrika ospatuko duten azkenak, eta lasterketari agur esango diotenak, Boiseko euskaldunak izango dira, AEBetako Idaho estatuan. Korrika 17 hilaren 30ean helduko da bertara. Goizeko 9:00etan euskal etxearen parean bilduko dira korrikalariak eta 12:30tan hasiko da korrikaldia. Ondoren hamaiketakoa egingo dute. Informazio gehiago, NABOko euskara koordinatzaile den Izaskun Kortazarrek.


Erlojupeko atipikoa - GARA\nAmets TXURRUKA | Caja Rural RGA taldeko txirrindularia\nErlojuz aurkako etapak espezialistentzako etapak izan ohi dira. Aerodinamika ona eta potentzia handiko gizonen artean egoten da garaipena, baina itzuli handi bateko bigarren erlojuz aurkakoan berdindu egin ohi dira espezialisten eta sailkapen nagusiaren lehian dabiltzan igotzaileen arteko ezberdintasunak.\nAurten, aldiz, bigarren erlojupeko hau ezohikoa izan da ibilbidean bi mendate izan baititu. Honek betiko eskemak apurtu ditu. Espezialistak apur bat jokoz kanpo uzteaz gain, materialaren inguruan kezkak sorrarazi baititu. Bizikleta normalarekin egin igoerak eta gero geldialditxo bat egin erlojuz aurkako bizikleta hartzeko, edota ohiko bizikletari heldulekuak gehitu eta gurpil bereziak gehitu eta aldaketarik egin gabe ibilbide osoa egitea ziren etapari aurre egiteko aukerak.\nGehienek aldaketa egiteko erabakia hartu dute; baina Contadorrek eta Kreuzigerrek, adibidez, irteeran zuten bizikleta berarekin egin dute ibilbide osoa eta hortxe-hortxe ibili dira. Erlojupeko atipikoa baina polita aldi berean. Rodriguez, denborarik onenarekin, podium inguruan azken txirrindularien denborei begira ikustea edota Contador bera Froomen azken pedalkadei begira urduri ikustea irudi ikusgarriak izan dira.\nEguneko irudi bortitzena, gure kasuan behintzat ala izan da, JC Peraud lurrera joan den unekoa izan da. Ivan Velasco taldekidearekin nintzen gelan etapa ikusten, eta gaur goizean erorita lepauztaia zartatuta duela atera dela jakin dugunean hartu duen arriskuaz aritu gara hizketan.\nZoritxarrez, Ivan eta biok sarri bizi izan ditugu antzeko egoerak eta desplazatu gabeko hausturarekin erlojupekoa egitea mingarria izateaz gain oso arriskutsua zela komentatzen genuen. Egoera berdinean egon nintzen 2010eko Euskal Herriko Itzulian Aian lepauztaia apurtu nuenean. Etapa bukatu egin nuen eta biharamunean erlojupekoa egiteko aukera planteatu genuen, baina berriro erori eta guztiz desplazatzeko arriskuaren aurrean ez ateratzea erabaki nuen, nahiz eta mendiko maillota galdu. Peraudek ere Tourreko 10 lehenengoen artean sailkatzeko aukera hori ikusita buruhauste handiak izan arren arrisku hori hartzea erabaki du, baina jaitsieran hankaz gora joan eta lepauztaiaz gain amets eta ilusio guztiak zapuztu zaizkio.\nIvan eta biok ohean etzanda ginen lasai etapa ikusiz atseden hartzen baina erori den une honetan ohetik salto eta garrasi egin dugu! Ezzz! Iraganeko oroitzapen txar guztiak berriz bizi izan ditugu une horretan eta bere lekuan jarri gara, «Arrg! dena pikutara!» pentsatuz. Egoera gogorra. Seguruenetik, iritsiko zaion arren, besarkada bat bidali nahi diot hemendik berari ere.\nBestalde, Froomen nagusitasuna alde batera utzita, oso lehia polita geratu zaigu datozen egunetarako. Podiumaren lehia horretan oso tarte txikiekin daude txirrindulariak eta mendiko hiru etapa ikusgarri oraindik Parisera iritsi aurretik. Ikuskizuna ziurtatuta dago!


KORRIKA » komunitatEA\nResultados para ‘KORRIKA’ -rako emaitzak\nGaur Korrika hasiko da\n“Eman euskara elkarri” lelopean hasiko da gaur Korrika Andoainen hasiko da arratsaldeko 16.00etan.\nEuskal Herri osoari bira eman ondoren Baionan bukatuko da hurrengo igandean.\nwww.korrika.org webgunean ibilbide zehatza eta ordutegia, korrika kulturalaren ekintzak eta babesteko zenbait iradokizun daude. Beraz, parte hartu!!\nGaur “potente” larunbata daukago:\nEgun osoa: Erandioko gazte asanbladaren 4. urteurrena ospatzeko larunbatean egun osoko egitaraua antolatu dute eta honekin batera gazteentzako lokal baten falta salatu dute.\n12.00 Umeen gunearen irekiera\n12:30 Gazte Olinpiadak\n14:30 Bertso-Bazkaria + Sorpresa plazan. (Sarrerak 6€tan La Plaza tabernan salgai)\n18:00 Poteo musikatua (batukada, trikiak, Dj…)\n21:00 Kontzertuak: UMORE TXARREZ eta ZIRKINIK BEZ ERROMERIA TALDEA\nGaur Trebiñuko plazan hasiko da ekitaldia arratsaldeko bostetan, eta Korrika 17k, Trebiñutik aterata, 17:30ean emango ditu bere lehen urratsak Argantzun aldera (18:27), eta berriro itzuliko da Trebiñura (19:37)\nErandioko korrika ekitaldea\nGaur ostegunean, hilaren 7an, KORRIKA hasten dela eta kalez kale (eta tabernaz taberna) kantuan aterako garela\n19:00etan Eguz-en tabernan dugu hitzordua\nHoy jueves, día 7, con motivo del comienzo de KORRIKA saldremos a [...]\nEuskal Herriarentzat normalizazioa\nLa Casillako kioskoan\nApirilak 2, Larunbata Sábado 2 de Abril\nOs invitamos a que visitéis nuestra página Erandioko Agenda donde os informamos de las actividades que se realizan en Erandio y además hemos dejado el programa de la Korrika en Uribe-Kosta y Txorierri\nERANDIOKO V. ONDAREAN FOLK JAIALDIA\ntipi-tapa, tipi-tapa Korrika!\nGaur 19:30etan, Erandio Goikoan, Kantagune Korrikaren [...]\nKORRIKA 17 Erandioko Aurkezpena\nErandioko Korrikaren aurkezpen-ekitaldia\nOstiral honetan, Korrika aurkezpena egingo dugu Erandion!! Denetarik daukagu prest!\nKorrika kanta eta koreografiak\nKorrika moda desfilea\nKorrika txalapartariak eta soinulariak\nKorrika euskalakariak… EUSKALAKARIAK?????????\nHori zer den ez dakizula? Ba ni EUSKALAKARIA naiz, ta zeu ere seguruenez izango zara! Seguru egon nahi duzu? Etorri gure KORRIKA aurkezpenera!!\nEguna: Martxoaren 25a, ostirala\nLekua: Altzagako [...]\nGaur Korrika hasiko da Marzo 14th, 2013 hizkuntza\tPosted in Sin categoría No Comments »\nLarunbata osoa Abril 9th, 2011 endi\tPosted in Sin categoría 1 Comment »\nAURRERA KORRIKA Abril 7th, 2011 endi\tPosted in Sin categoría 1 Comment »\nDeialdia Abril 1st, 2011 endi\tPosted in Sin categoría 1 Comment »\nKORRIKA 17 Erandioko Aurkezpena Marzo 24th, 2011 endi\tPosted in Sin categoría 2 Comments »


Lantegi Batuak-ek 2011ko ASCOBI saria jaso du - Lantegi Batuak\nLantegi Batuak / Prentsa oharrak / Lantegi Batuak-ek 2011ko ASCOBI saria jaso du\nLantegi Batuak-ek 2011ko ASCOBI saria jaso du\n2011ko martxoaren 3a – Bizkaiko Etxegile Sustatzaileen Bazkunak (Ascobi-Bieba) Lantegi Batuak-i eman dio 2011ko Ascobi Saria, “eraiki Bizkaia” kategorian. Sariketa honen seigarren edizioa izan da urtengoa, eta helburua zera da: “Bizkaiaren alde lan egiten duten pertsona eta erakundeen jarduna saritzea”.\nLantegi Batuak-ek beste sari batzuk ere jaso ditu orain dela gutxi. Horien artean, Bikaintasunerako Euskal Fundazioak, Euskalitek, emandako zilarrezko Q; gizarte ekonomia arloko “Txemi Cantera” saria, AENORen brontzea laneko osasun eta segurtasun arloan, eta Bizkaiko Merkataritza eta Enpresa arloko Tituludunen Elkargoak ematen duen urteroko saria.\nEgoera ekonomiko larria bizi dugun arren, 2010ean, Lantegi Batuak-ek urritasuna duten pertsonen (lan-merkatuan sartzeko zailtasun handiak dituen kolektiboa da; langabezia-tasa %30etik gorakoa da Bizkaian) enpleguari eutsi zion, eta ez hori bakarrik, 78 lanpostu berri ere sortu zituen. Gainera, Lanerako programaren bitartez, urritasuna duten beste 12 pertsonari enpresa arruntetan lan egiteko aukera eman zien.\nEnplegu-sorkuntza hori bi faktoreri esker izan da: industria arloa nolabait suspertzea, eta oso garrantzitsua izan dena: erakundeak burutu duen zerbitzuen sektorearen dibertsifikazioa. Gaur egun, azken hori jardueraren ehuneko 50 da. Horrela, krisi ekonomikoa eta enpleguaren suntsiketa orokorra izan arren, Lantegi Batuak gai izan da urritasuna duten pertsonentzako 420 lan-aukera berri sortzeko, azken 5 urteetan.


1. 1900-1939 bizkaiera literatur prosa aita martin 0008\nGaiztokiko sugarretan nintzan onezkero, zeu nigaz errukitu ezpaziñan.\n2. 1900-1939 bizkaiera literatur prosa a beinb 0063\nEsan neutsan orduan etorri balitz, onezkero Elizan gengozan.\n3. 1900-1939 bizkaiera saiakera-artikuluak za 0518\nOnezkero, Birilla'ren bijotza atsain eta pozorrez bete da: bare ta itxaropentsu dago.\n4. 1900-1939 gipuzkera antzerkia elizdo atzetorkia 0007\nOnezkeroz, liburutako izki guziak ilintxi ditu.\n5. 1900-1939 gipuzkera antzerkia lab 0009\nZure tokian ba'nengo beti igeltsu ta kare tartean, bizarra zikinduta, onuzkero arpegia aspaldi garbitu nuen.\n6. 1900-1939 gipuzkera antzerkia zab urruti-iz 0034\nBAS. ¿Peseta bat? ¿Nagusiarekin itzegiteagatik peseta bat? ¡Arrayetan! Nagusiarekin itzegin dedan bakoitzean peseta bat pagatu bear izan banu, onezkero gelditu nitzan ardit zulatu bat gabe.\n7. 1900-1939 gipuzkera antzerkia garit 0034\nJOXEPA: Iya onezkero baskari ordua ere badegu ta, pozik emango dizugu gelditu nai badezu.\n8. 1900-1939 gipuzkera liturgia peregrinatio 0023\nOnezkero oartu zerate denok elizkizun guztiak gertatu ziran toki ber-berean egiten zirala.\n9. 1900-1939 gipuzkera saiakera-artikuluak inzag 0130\nGure arrantzaleak aberats eta etxejabe izan balira, bagenituen onezkero: Jainkomaitia, Axukre, Batsamarra, Atraka, Mixkirix, Mielka, Txardieta ta Lanbaza.\n10. 1900-1939 lapurtera-nafarrera saiakera-liburuak a. lizartza 0107\nOnezkero nekatu-asperrtuxeak zagozte nere erasi motel ontaz ta amaitzera noa.\n11. 1900-1939 sailkatu gabeak egunkariak euzkadi 1919 0001\nOñate Gizonak, onezkero norbaitek esango zuan Oñate'n abertzale gustiak gripekin il ote diran, bada beñere idazki bat ere ezta etortzen erri onetatik.\n12. 1900-1939 sailkatu gabeak astekari eta hamaboskariak euzko deya 1937 00001\nNekez nekez ibilliko dira ! ! Ez dute arrapatuko ; onezkeo Madrid erori ez danean ez da eroriko (ez darorke).\n13. 1900-1939 sailkatu gabeak astekari eta hamaboskariak jel 1907 00206\n14. 1900-1939 sailkatu gabeak astekari eta hamaboskariak argia 1936 0001\n15. 1900-1939 sailkatu gabeak astekari eta hamaboskariak argia 1936 0001\n16. 1900-1939 sailkatu gabeak astekari eta hamaboskariak gipuzkoarra 1910 0001\nUste diat emengo berrik jakiteko onezkero zaleturik eta zai-zai egongo aizela.\n17. 1900-1939 sailkatu gabeak astekari eta hamaboskariak gipuzkoarra 1911 0001\nIll ezpalitz, onezkero itsasoz barrena bidaltzeko moduren bat egin nuben.\n18. 1900-1939 sailkatu gabeak hilabetekari, noizbehinkariak,..... junior 1927 00030\n- Au. au tresna, au ! Paris'en jaio ba'ziña zu, onezkero, ¿ nun ote zebiltzan ? ¿ Zerr ote ziñan ?\n19. 1940-1968 bizkaiera saiakera-liburuak ibarg 0240\nArdurapena.- Onezkero Ardurapena zer dan esan gengike: Izaki bakoitzari bere elburua ta elburu ori jadesteko bide egokiak ezarri, edo Boeki'k iñoanez:(...).\n20. 1940-1968 gipuzkera antzerkia zait 0256\nINUDEAK - Eztago etxerik; emengoak egin du onezkero.\n21. 1940-1968 gipuzkera antzerkia zait 0277\nEnaiz onezkero aur oiei begiak zorrozteko gauza, gaitzok menperatu egin bainaute.\n22. 1940-1968 gipuzkera antzerkia lab 0024\nXatur - Bai ta zera ere! Esnea emango diot. Onuzkero berotua da. (Sukaldera joan eta baso-esnea ekarriaz) Tira, neska; ar zan!\n23. 1940-1968 gipuzkera antzerkia etxde 0296\n24. 1940-1968 gipuzkera antzerkia lab 0119\nAtezai - Ta dotore ta txukun jantzia! Aren ille kixkurren orrazkera apaña!\nAintzindari - Ez det aspaldi ikusi. Onuzkero andereño panpoxa bat egiñik dago. Ez da ala Gurutze?\n25. 1940-1968 gipuzkera antzerkia lab 0135\n26. 1940-1968 gipuzkera literatur prosa sorarrain 0082\n- Onezkero aspertu dek.\n27. 1940-1968 gipuzkera literatur prosa ugalde iltz 0059\nBa'dira onezkero ogei ta amar urte.\n28. 1940-1968 gipuzkera literatur prosa or 0053\nOnezkero etxera bildua uste zaitut Pazkoetarako.\n29. 1940-1968 gipuzkera literatur prosa or 0055\nOnezkero irakurri dituzu Aitorkizunetako iru iardunak; amaikagarrena errexa ta polita, besteak ez ain errexak.\n30. 1940-1968 gipuzkera literatur prosa gbarand ilias 0212\n31. 1940-1968 gipuzkera literatur prosa onaind virgil 0139\nEra berean zure ontziak eta zuretarren gazteak ere onezkero kaiean daude, edo kai-agora iritxi zori, aize-oialak zabal.\n32. 1940-1968 gipuzkera literatur prosa ol izb 0615\n11. Onezkero, ene seme, Yaube dagoke zurekin, gara ederra iritsi ta zure Yainko Yaube'ren izenari etxea eraiki dezayokezun.\n33. 1940-1968 gipuzkera literatur prosa ol izb 0615\n19. Onezkero leya beitez zuen gogo ta biotzak zuen Yainko Yaube'ren billa: yaiki ta eraiki ezazute Yainko Yaube'ren etxea.\n34. 1940-1968 gipuzkera saiakera-artikuluak zait 0031\nBerri onean ere orrela ageri da: Zuen zori txarra, ordea, aberatsok; zuen atsaldia onezkero ba-duzute ta! (Luka, VI, 24), gizon aberats zoroaren alegia (Luka, XII, 15-21), orrits egitekoan, lander ta ordainbiderik ez dutenak maira deitzeko aolkua (Luka, XVI, 14-15), Lazar eskalea aingeruek Abrahan'en altzora eramaten eta aberatsa sulezean gaitzesten (Luka, XVI, 19-31): Yesu'k lander aberatsei erakutsitako oarrok irugarren Berri Onean bakarrik ageri dira.\n35. 1940-1968 gipuzkera saiakera-artikuluak amez adisk 0020\n36. 1940-1968 gipuzkera saiakera-artikuluak amez adisk 0046\nNitzaz, berriz, onezkero bioekin mintzatzen bainaiz, auxe duzute nire gogamena: 11.- Eskipi'ren galtzeagatiko lorrik ez dudala ba' nio, jakintsuek lekuskete zuzen ariko nintzan ala ez, baiña gezur nesake, noski.\n37. 1940-1968 gipuzkera saiakera-artikuluak vill 0311\nEta Nachianti jaunaren bezelako eskandalu eta soiñeko urratzeak bukatu bitez, garaia ere ba-da onezkero ta.\n38. 1940-1968 gipuzkera saiakera-liburuak juan azurmendi 0009\nLuma-apostolutzari buruz ari naizela konturatu izango zerate onezkero, edo obeto esan, Jaungoikoaren alde idatziz egin diteken propagandaz.\n39. 1940-1968 gipuzkera saiakera-liburuak in: otaño barriola, pedro m. : bertsoak. , 5-13 0007\nIrakurleak bearbada esango dit oneskero Pello Marik ez dula beste bertsolarien etorri azkarra, idatzi bear izan bazitun bere bertsoak; eta orrek asko esan nai du bertsolariaren aurka.\n40. 1940-1968 gipuzkera saiakera-artikuluak zait 0285\nIASON'EK.- Onezkero il egin al dituzu?.\n41. 1940-1968 gipuzkera saiakera-artikuluak palt 0169\nAsmo ta amets bat baño zerbait geitxoago azaldu naiago nizuen, eta bearbada zuetan bat baño geiago ere, nere lantxo au onezkero ori baño geiago zalakoan zeuden.\n42. 1940-1968 sailkatu gabeak hilabetekari, noizbehinkariak,..... j. agirre 00001\n- Onuzkero urte mordo dezentea izango degu.\n43. 1969-1990 bizkaiera antzerkia zubk 0085\nGaurko beroagaz, onezkero, sapuak be urtengo dautse ur oneri.\n44. 1969-1990 bizkaiera antzerkia larrak 0257\n45. 1969-1990 bizkaiera ikasliburuak j. artaraz 0049\nZure herri inguruan, edo zure urteeretan, harrigorrian dagozan zoruak ikusiko zenduzan honezkero.\n46. 1969-1990 bizkaiera poesia l. arostegi 0085\nIñok onezkero musurik emon gura ez dautsenean,\nedo, bakarrik diruagaitik emon gura dautsenean\neta euren edertasuna kendu\nzuzena da txarra luzaro entzun be ez egiterik\nandrok aztuak izan arte.\n47. 1969-1990 bizkaiera literatur prosa onaind 0299\n48. 1969-1990 bizkaiera literatur prosa a. gerenabarrena 0414\nSiñetsi daigun bein edo bein: neuk ikusiz esan neizunez, oldez edo bearrez, urragotan bearrez, nekeak artu bear dabezana yakin-zar dira onezkero.\n49. 1969-1990 bizkaiera saiakera-artikuluak literatur gazeta 1985 0007\nIdazleari dagokionez, honezkero lan asko idatzi dau, askotan literatur sariak jasoz.\n50. 1969-1990 bizkaiera saiakera-artikuluak karmel 1970 0095\nOnezkero, erre oriotan kipula zatiak, ta azkenez, azpil luze berotu baten erdian topiñekoa ta inguruan kipula biribillak jarri ta maira etara.\n51. 1969-1990 bizkaiera saiakera-artikuluak onaind 0032\nUts-aldi ta ames-eten izugarria eroan eban, 1914'an, Mexiko'ko iraultza zala-ta, eta beste aldetik London'ek bere amesai iñoiz be uko egin ez arren, Egoalderako ibiltaldiaren ostean etzan onezkero, ain matxiñada-zalea.\n52. 1969-1990 bizkaiera saiakera-liburuak a. lasarte 0053\nJende askok daki honez gero kardinal harek egunean orduerdi baino ez ebala egiten ohetik kanpo.\n53. 1969-1990 euskara batua antzerkia f. telleria 0011\nFLYWHEEL: Bai arraroa! Bueltan egon behar nuen honezkero... Zera... Egin nahi duzu lan niretzako?.\n54. 1969-1990 euskara batua antzerkia j. arkotxa 0143\nANDONI - Itziar, etxean al da? MARTIN - Une honetan ez, baina berehala etorriko duk honez gero.\n55. 1969-1990 euskara batua antzerkia etxde 0131\nA. KATTALIN - Non edo non urre minaren bat topatu dute bada. Duela (orain) egun batzuk entzun nuen esaten, Madrilera joan behar dutela bizitzera, eta hori ez da dirurik gabe egiten. Honez gero (honezkero, dagoeneko) pentsatuta edukiko dute nongo errapeari eragin.\n56. 1969-1990 euskara batua ikasliburuak oinarri/2 0146\nLaster dira Gabonak,\nia honez gero\njar dezagun bero.\n57. 1969-1990 euskara batua ikasliburuak elhuyar 0089\n58. 1969-1990 euskara batua ikasliburuak elhuyar 0192\nHonez gero, Zor- eta Hartzeko-zutabeak batu egiten dira, eta, kalkulu guztiak ondo egin direla segurtasuna edukitzeko, batuketa horiek berdinak izan behar dute.\n59. 1969-1990 euskara batua ikasliburuak j.m. goñi 0045\nMatematika harrigarria bezain miresgarria dela sinetsita zaude honez gero.\n60. 1969-1990 euskara batua ikasliburuak kalakari iv 0013\nKonturatuko zineten, honez gero, narrazio batetik komikira pasatzeko problema batzu daudela.\n61. 1969-1990 euskara batua ikasliburuak a. prego 0069\nPatroiek ezarririko istripu-legea zen, honez gero eta zorionez, desagertua.\n62. 1969-1990 euskara batua haur-/gazte-literatura j.m. azurmendi 0035\nJa! Ja! Mendekatzeko garaia heldu da! Gure laguntxoek honez gero astindu ederra hartuko zuten.\n63. 1969-1990 euskara batua haur-/gazte-literatura a. otxoa 0171\n- Ez esan zuen, ez dut utziko. Honez gero, ez naiz Gigi Cicerone txikia, ezezaguna.\n64. 1969-1990 euskara batua haur-/gazte-literatura j. arratibel 0050\n- Honez gero laister etorriko da - erantzun zion emakumeak.\n65. 1969-1990 euskara batua haur-/gazte-literatura x. mendiguren b. 0142\nBaina honez gero bide honi uko egin beharrean zegoen.\n66. 1969-1990 euskara batua haur-/gazte-literatura a. berasategi 0088\n- Har ezazu esan zion -. Urik ez emateko agindu digute, baina jaki hauek eta pitxer hau dakarzkizugu. Honez gero, egarriz egongo zara.\n67. 1969-1990 euskara batua literatur prosa m.a. elkoroberezibar 0055\nElizabetxo Elizabeth!!, honez gero handia naiz eta...... ezta? horixe baietz! Beno ba, zer uste duzu gertatzen dela ondoren? Ba... ez dakit... beharbada... zuk esan!Konforme ba...... hasi nintzaien ipuintxo bat kontatzen, ohean sartu eta errezatu ondoren, noski; oso pozik ziruditen, aho zabalik biak, loak ezin hartu.\n68. 1969-1990 euskara batua literatur prosa j. sarrionandia 0087\n69. 1969-1990 euskara batua literatur prosa j. lasa 0063\nUtz iezaiozu honez gero, kezkatzeari eta irudipenezko zoritxarretan pentsatzeari.\n70. 1969-1990 euskara batua literatur prosa a. valdes 0076\n- Honez gero ahantzirik al duzue, jaunok ozenki G...t...r...jeneralak hilabetearen buruan bostehun frantses familiarengan dolua nagusi izango dena eta gu Españan gaudena?\n71. 1969-1990 euskara batua literatur prosa k. santisteban 0042\nMikel honez gero ezin deskribatuzko oinaze betea da, munduko erditzerik mingarrien guztiak biltzen zaizkio, oldozmena ere ez zaio funtzionatzen, (...).\n72. 1969-1990 euskara batua literatur prosa j.m. iturralde 0099\n73. 1969-1990 euskara batua literatur prosa a. lertxundi 0099\n- Jose, zuk atera duzu gaia eta honez geroz jakin beharko zenuke errukia diodala Samueli.\n74. 1969-1990 euskara batua literatur prosa j.a. arrieta 0012\nHonez gero ez dut, alabaina, inongo itxaropenik, Hermogenesek baduela dirudien arren, Ekialdeko bazterrak harrotu ondoren azkenean niretzat ekarri ere egin dituen landare horien ustezko bertute miresgarrietan edota ditxosozko gatz mineral horien dosi zehatzen balizko dohaietan.\n75. 1969-1990 euskara batua literatur prosa etxde jj-2 0259\n- Honezkero berandu da.\n76. 1969-1990 euskara batua literatur prosa j.a. mujika 0081\nHonez gero entzun du, noski, kaletarrak ere haserre dabiltzala Ernie Wrighten hilketa dela eta.\n77. 1969-1990 euskara batua literatur prosa j.l. egireun 0024\n- Ateraiguzu hemendik!, honezkero egosiak gaude!.\n78. 1969-1990 euskara batua literatur prosa j.m. sarasola 0013\n- Bestela honez gero etxeratua zen - esan zuen bostgarrenak.\n79. 1969-1990 euskara batua literatur prosa ugalde 0051\n80. 1969-1990 euskara batua literatur prosa j. belmonte 0009\nHonez gero, dendei, zapatariei, ehuleei...... behatzeari utzi nion emakumeak examinatzeko, goitik beherako xehetasun guztiak, higidurak (...).\n81. 1969-1990 euskara batua literatur prosa m.e. ituarte 0016\nBaina bakarrik Konkorra esaten dakien basamortuko aberetzar harek ezin du lanik egin; alderantziz balitz, honez gero hemen legoke bere burua eskaintzen.\n82. 1969-1990 euskara batua saiakera-artikuluak a. eguzkitza 0044\nGogoz. Kanpaiak gora. Gora, errepika, gora. Apaldu dira honez gero.\n83. 1969-1990 euskara batua saiakera-artikuluak azurm 0010\nEta, zer-nolako erreboluzioa nahi ote dute ezker berriok, edo zein helburu ote dute? - galdetuko zuen norbaitek honezkero.\n84. 1969-1990 euskara batua saiakera-artikuluak zabal 1975 0030\n85. 1969-1990 euskara batua saiakera-artikuluak l. mitxelena 0124\nEgungo egunekoak ez ezik, inoizko euskalkiak ere aztertu behar genituzke eta honez gero zerbait eginik daukagulakoan nago, bai lekuizenen bitartez eta bai lehengo mendeetako testuak direla medio.\n86. 1969-1990 euskara batua saiakera-artikuluak azurm 0104\nHonez gero, zientifikoen eta zientziaren distirak itsu samartzeraino liluraturik dagoena bakarrik etor dakiguke, eztabaida honetan jakintsu haundiak alde batetik eta bestetik kaka hutsak edo dabiltzala esanez.\n87. 1969-1990 euskara batua saiakera-liburuak r. de rijk 0100\nHonezkero luzegitu ez ote naizen bildurrak nago.\n88. 1969-1990 euskara batua saiakera-liburuak a. arejita 0500\nAipatu ditugu honez gero, haur-jokoetan antzinatasun kutsua darioten puntu batzuk.\n89. 1969-1990 euskara batua saiakera-liburuak akmanifestua 1980 0045\nHonetatik irakaspen bikoitz bat atera daiteke: 1) Europako Potentzia guztiek, honez gero, komunismoa Potentzia bat-tzat hartzen dute.\n90. 1969-1990 euskara batua saiakera-liburuak j. urrutikoetxea 0063\nOrain planteatuko da suzesioaren arazoa; baina honezkero badakigu tirabirak ez direla oraintxe bertakoak.\n91. 1969-1990 euskara batua saiakera-liburuak in: zulaika, j.: adanen poema amaigabea 0104\nEta, honez gero, bera ere prozeso hori egitera sartu da, beste euskal poetekin batera.\n92. 1969-1990 euskara batua saiakera-liburuak j. sudupe 0076\nKapitalismoa, azkenik, bere ehorzleak sortzen ari da, eta herioak jota dago honez gero: Burjeseriari muturka ari zaizkion klase guztietatik, proletargoa, ez beste, da egiazko klase iraultzailea.\n93. 1969-1990 euskara batua saiakera-liburuak azurm 0067\nHonez gero, mendebalean behintzat, ia inork ez luke ortodoso agertu nahi: honek ez du marxisten inseguridadea besterik adierazten.\n94. 1969-1990 euskara batua saiakera-liburuak azurm 0079\nNire ustez honez gero euskeraz dagoeneko ba dadukagun haina azterketarekin zilegi den konklusio bat atereaz hertsiko dut orain artekoa: Alderdiek mundu ikuskera sistimatikoren bat edo filosofiaren bat profesatzea, aboatzea, ez da iadanik erlijio konfesional (Alderdi mohamedano, katoliko ala protestante, berdin da) izatea baino modernoago.\n95. 1969-1990 euskara batua saiakera-artikuluak susa 1989 0004\nHonez gero goitik behera miatuko huen izkribu honekin batera pasatu diadan SUSA zenbaki berria.\n96. 1969-1990 euskara batua saiakera-artikuluak azurm 0178\n23. Honez gero hemen behar dena un debate ideológico, omen da ari naiz egunkarian irakurtzen Jauregui-ri, DV, abenduaren laua .\n97. 1969-1990 euskara batua saiakera-artikuluak p. sastre 0090\nAski denbora galdu bait da honezkero.\n98. 1969-1990 euskara batua saiakera-liburuak euskadi jaietan/90 0063\nIPARRALDEko jaiek pil pilean diraute, hainbat herri txikitan batez ere, handietakoak honez gero amaituak direlako.\n99. 1969-1990 euskara batua saiakera-liburuak zeu zeutara 0028\nIlea galtzen hasi ez denak, honez gero erremedio aproposen bat egongo dela pentsatuko du.\n100. 1969-1990 euskara batua saiakera-liburuak k. mujika 0148\nAitzitik, ordea..., hau ez da honez gero buru estalkia niretzat, zeruraino igotzen den horma baizik (...) SINESTU NAHI DUDANA dut goraipatzen.\n101. 1969-1990 gipuzkera antzerkia uxola 0311\n- Onuzkeroz, erraztuna or ez dagonez, ta egunak izango dizkiñagula ortaz pensatzeko.\n102. 1969-1990 gipuzkera antzerkia lab toe 0218\nBITOR - Zerbait sumatuko zuan onezkero.\n103. 1969-1990 gipuzkera bertsoak a. zavala 0032\nJainkuak daki onezkergero\nkulpa gabe zenbat milla\ngerra orretan aita ta seme\note dan trentxeran illa;\nZeruko Aitan kastigua d'au,\nsinistuta egon gadilla,\nbarkaziyua eska zaiogun\njarririk biyotz umilla,\nlenbailen buka dedilla.\n104. 1969-1990 gipuzkera ikasliburuak erlijoeo/4 0040\nMunduan, argazkian ikusten duzun izarbel borobil ortan, gizonok gauza bi osatzen ditugu guztiz inportanteak, zuk onezkero igarri dituzunak: FAMILI AUNDI BAT BEZALA BIZI GERA, TA BATA BESTEAREKIN ZORRATAN GAUDE.\n105. 1969-1990 gipuzkera literatur prosa uzt leg ii 0330\nIkusiko ziñuzten onezkero txindurriak, mendian jatordu bat egin-eta, utzitako ogi-apurrak beren muntora eraman eziñik.\n106. 1969-1990 gipuzkera literatur prosa k. zubizarreta 0043\nZezen gaxoa orro-intziritan dago onezkero, geldi-geldi, ibilli eziñik bezela.\n107. 1969-1990 gipuzkera literatur prosa ataño txankan 0242\n108. 1969-1990 gipuzkera literatur prosa b. latiegi 0098\nOnoizkero, seguruaski ni iltzekotan ibilliko zerala iduritzen zait.\n109. 1969-1990 gipuzkera saiakera-artikuluak karmel 1970 0011\nOietako batzuk,(ezkerti ta demokrata omen dira), onakoak predikatzen ere asiak dira, ots: euskaldun, fededun au ez datorrela onezkero egoki; badirala gaur egunean fede gabeko euskaldun jatorrak.\n110. 1969-1990 gipuzkera saiakera-liburuak latxaga 0026\nGarai onezkeroztik erregiñen illobi-toki berexi bezela artzen dute eliza au.\n111. 1969-1990 gipuzkera saiakera-liburuak a. elustondo 0071\nXII. BESTE GAZTEDIA Esango zenduan noski, onezkero: Au da gezur salla.\n112. 1969-1990 gipuzkera saiakera-liburuak a. arrinda 0105\n- Zaldun bikañenak Erregeak eramanak onezkero ta ezin genezake bildur aundirik euki....\n113. 1969-1990 gipuzkera saiakera-liburuak j.l. iriarte 0011\nBeraz, onezkero ezaguna zaigu aizkolarien sorlekua.\n114. 1969-1990 gipuzkera saiakera-liburuak j.l. iriarte 0027\nOnezkero, ordea, eguna zabaldu da.\n115. 1969-1990 gipuzkera saiakera-liburuak j.l. iriarte 0101\nOnezkero esan dezagun, arrien egituraren arabera egintzak edo jasoaldiak geitu ala gutxitzen dirala.\n116. 1969-1990 lapurtera-nafarrera literatur prosa onaind 0099\n- Arrats-bera da onezkero nire gorpua, bere barne itzal nengiana, eortzita dagoen tokian: Napole'k dauka ta Brindis'eri kendu egin diote.\n117. 1969-1990 sailkatu gabeak egunkariak a. aizpuru 0001\nHonezkero hasi dittuk eskuak berotzen bota zuen hasieran elizaren atze atzeko eserlekutik ingurukoak entzuteko moduan.\n118. 1969-1990 sailkatu gabeak egunkariak f. larrea 0001\nBestela, honez gero baten batek urtu zuen burdina horrelako sutegietan.\n119. 1969-1990 sailkatu gabeak egunkariak i. antiguedad 0001\n120. 1969-1990 sailkatu gabeak egunkariak s. lasa 0001\nEuskal Herriko Sokatira Txapelketa prestatzen honez gero\nOraingoz Araban besterik antolatzen hasia ez den Sokatira Txapelketa honetan, badirudi Gipuzkoa eta Bizkaiko Federazioetan ere antolatzen hasiak direla beren herrialdeetakoak, eta baita hiruron artean ere Euskal Herrikoa noizko inguru izan zitekeen ere.\nIzena emateko epea zabalik dago honezkero.\n122. 1969-1990 sailkatu gabeak astekari eta hamaboskariak i. uria 0002\n- Beste jaun horri honezkero ahaztu ere egin zaio euskara, gazteleraz besterik ez baitu ateratzen zarata.\n123. 1969-1990 sailkatu gabeak astekari eta hamaboskariak l. aristizabal 0001\nJakin danez Madrid`en izanak dira, baña ezer ekarri balute onezkero jakingo zan.\n124. 1969-1990 sailkatu gabeak astekari eta hamaboskariak e. agirretxe 0001\nKristau-mistikan guzi ori normaltzat artzen jakin bear dugu ta, onuzkero, ba-dakigu.\n125. 1969-1990 sailkatu gabeak astekari eta hamaboskariak j. gaztañaga 0001\nGabiri baiño are maitagarriago dan nunbait edo nolabait zoriontsuan izango da onezkero zoriontsu betiren betirako.\n126. 1969-1990 sailkatu gabeak astekari eta hamaboskariak hemen 1987 0001\nHonezkero jakingo duzutenez, Platoon, Vietnamgo gerran lekuturiko epopeia belikoa eta A room with a view girotze victoriarreko komedia, ditugu.\n127. 1969-1990 sailkatu gabeak hilabetekari, noizbehinkariak,..... kezkak 1987-88 0001\nFolio artean dagoen xomorroa izan, eta, honez gero, nire apunteak ikasi dituenaren susmoa ere badut.\n128. 1969-1990 sailkatu gabeak hilabetekari, noizbehinkariak,..... x. kintana 0002\nHori dela eta, honez gero etengabeko 15 mende dituen literatur tradizioa sortu da, georgiarren altxor paregabea.\n129. 1969-1990 sailkatu gabeak hilabetekari, noizbehinkariak,..... ikastolagazt 1978 0001\nOnez gero danok dakizue zein dan gure asmoa.\n130. 1991> bizkaiera antzerkia zubk 0136\nLIBE.- Onezkero jakin bear zan.\n131. 1991> bizkaiera antzerkia zubk 0136\nLIBE.- Onezkero norbaitek zerbait esan bear eiban.\n132. 1991> bizkaiera antzerkia zubk 0154\nKoitadea, nun ete dago onezkero!.\n133. 1991> bizkaiera haur-/gazte-literatura iaun zuria 00141\nBa orain, hartu eina jarroa eta joan hadi agudo iturriko uretan egarriz tximeltan gagozana etxeko guztiok eta! Gainera, ondo irakutzi eina jarroa, honezkero egurdiko ur egonduagaz sumikea eta ugeldarrirainoko guztiak eginda eukiko jozana eta!\n134. 1991> bizkaiera literatur prosa e. urkiola 0066\nNi etorri nintzan egunean bota zendun gaztainondoaren enbor barruan, nire umeentzako egin ez zenduzan sehaska ta ohetxoak, usteldu egin dira honezkero.\n135. 1991> bizkaiera saiakera-liburuak a. arejita 00006\nGordexolako Ipuin eta kontaera laburren lehiaketaren kateak ez dau etenik agiri; katebegi guztiak osorik ditu, sorrera emon jakonik eta gehiago: zazpi katebegi lehendik eginak, eta zortzigarrentxo hau orain datorrena, eta bederatzigarrena be honezkero bideginon.\n136. 1991> bizkaiera saiakera-liburuak a. arejita 00006\nIpuin-bilduma honek Enkarterrietan dauan ezkero sorburua eta abia, ezin ezetara be gomutara ekarri barik itxi nei Antonio de Trueba idazle sonatua: gugandik honezkero urrundurik egon arren haren estiloa eta hak isladatzen eban bizigiroa, hots handia jaso eban bero aldian enkarterritar honek, eta, hagandik urruntzen gaituana gorabehera, gaur be gogotik irakurten ditugu haren ipuinak.\n137. 1991> bizkaiera saiakera-artikuluak l. baraiazarra 0009\nBehin honezkero, ondo dakigu umearentzat jolasa ez dala txantxetakoa, gitxiago oraindik badaezpadako zerbait, gauzarik serioenetarikoa baino.\n138. 1991> euskara batua antzerkia j. cillero 00044\nLEO: Honezkero, honek ez du harrak beste familiarik. (Jaiki egin da) Goazen!\n139. 1991> euskara batua ikasliburuak esaizu/4 00066\nHonezkero jakinaren gainean zaude euskara batua deiturikoa osatzen hasi aurretik, euskara euskalkitan banatzen zela. Orain, berriz, badugu eredu estandarra eta baditugu euskalkiak, guztiak ere elkarren osagarri. Ziurrenera gogoan izango duzu, bestalde, Bonaparte Printzeak euskalkiez osaturiko mapa. Baina orain ez gara era horretako kontuekin arituko.\n140. 1991> euskara batua ikasliburuak hizkliter 0001\n3 Noiz edo noiz elaberriren bat ere irakurria izango duzu honezkero.\n141. 1991> euskara batua ikasliburuak hizkliter 0001\n4 Honezkero zeu ere izan zaitezke kontalari trebe askoa.\n142. 1991> euskara batua ikasliburuak ingurunea/3 0153\nHainbeste gauza ikusi eta ikasi ondoren, honez gero amorratzen egongo zara Kirikitxorekin batera ariketak egitera joateko.\n143. 1991> euskara batua ikasliburuak naturz 1996 0027\nHonez gero konturatuta egongo zara gure inguruan ditugun materia-sistemak ez direla beti modu berekoak.\n144. 1991> euskara batua ikasliburuak u. ruiz 0201\n2. Zuen bidaiaren gida egina dago honezkero.\n145. 1991> euskara batua haur-/gazte-literatura a. epaltza 00082\n- Mari Gorrik hartu zinan. Amak, alegia. Honez gero ongi gordea egonen dun.\n146. 1991> euskara batua haur-/gazte-literatura j. cillero 0014\nHonezkero, Samoako morroiak eta aitak bereak eta bi izan dituzte etxean (imajina ezazue ehun kiloko morrosko bi elkarri lepoa bihurritu nahian), eta neskak moztea erabaki du.\n147. 1991> euskara batua haur-/gazte-literatura i. mendiguren 0072\n- Oso hurbil egongo gara honezkero * honezkero: ya esan zion Salahadini.\n148. 1991> euskara batua haur-/gazte-literatura x. olarra 0058\nEz nekien zerekin hasi, eskulanekin, edo matematika buruketaren batzuekin buruak astinduz honezkero Martintxok ikasiko ahal zian buruketak eta ez burruketak esaten....\n149. 1991> euskara batua haur-/gazte-literatura k. santisteban 0021\nZeure buruarekiko estimazioa ere galdua duzu honez gero! aurpegira bota zion Xorkak.\n150. 1991> euskara batua haur-/gazte-literatura a. kazabon 0042\nHonezkero lo ere bere horrekin egingo du ziurrenik.\n151. 1991> euskara batua haur-/gazte-literatura a. kazabon 0114\n- Honez gero Juantxo eta Tomas zain zeudek.\n152. 1991> euskara batua haur-/gazte-literatura j. etxarri 0030\n- Ez, zaharra da honez gero - dio -.\n153. 1991> euskara batua literatur prosa l. fernandez 00010\nEz dakigu, eta honezkero seguruenik ez da jakiterik izango.\n154. 1991> euskara batua literatur prosa i. garbizu 00069\n- Ezagun du ez zarela inguru hauetakoa, bestela honezkero konturatuko zinen.\n155. 1991> euskara batua literatur prosa h. cano 0012\nKaleetan biraoka arituko ziren honezkero astronomo eta zaletuak, lainajeak ikuskizun txundigarri hura eragotziko zien beldur.\n156. 1991> euskara batua literatur prosa j. garzia 0158\nLaurak jakin beharko luke honezkero halakoetan inporta zaion bakarra argudioen arrazoibide egokia dela.\n157. 1991> euskara batua literatur prosa a. iturbe 0121\nHonezkero, bidaia-ajentzia gehienetan ezagutuko dute, azken orduan munduko mutur batetik besterako txartela aldatzen duen emakumea dela esanda.\n158. 1991> euskara batua literatur prosa h. cano 0009\n159. 1991> euskara batua literatur prosa lasa denboraldi 0101\nNik, ezin dut honez gero nire baitakoa aditzera eman eskaleak bere etengabeko Pater eta Ave Mariaz baino hobekiago.\n160. 1991> euskara batua literatur prosa j. ziganda 0235\nKanposanturik ere ez dela ohartu izanen zara honezkero.\n161. 1991> euskara batua literatur prosa i. ugarteburu 0023\nHonezkero nire hurua ospitalean ikusten nuen bonboi eta mahats mordo batekin eta senide eta adiskidez inguratua.\n162. 1991> euskara batua saiakera-liburuak e. antxustegi 00134\nJadanik, zatitutako sinbolo eta motibo oharkabekoen kausalitatea, sasi-kontzientzia eta ideologi kritikari dagokion gogoeta-indarraren sortzailea berau, gaur ez dago kontzientzia teknokratikoaren menpean. Honek gogoeta-alde gutxiegi eskaintzen ditu, honez gero ez delako ideologia bakarrik.\n163. 1991> euskara batua saiakera-liburuak azurm 00013\nZientziaren erlijioa honez gero ez bada, oraindik erlijio kutsu handia ikusten dio Larrazabalek gure gizarteko jarrera askori.\n164. 1991> euskara batua saiakera-liburuak azurm 00238\n(...) aurrenik, gaurko gizadiaren arriskurik handiena ez da liberalismoa (materialismoa eta totalitarismoa baizik); eta, gero, liberalismoa bera (demokrazia) honez gero ez da lehenagokoa.\n165. 1991> euskara batua saiakera-artikuluak f. rodriguez 00046\nH. ZINN: Bai, La otra historia de los Estados Unidos deritzana honez gero bi argitaletxek gazteleratu dute modu desberdinez.\n166. 1991> euskara batua saiakera-artikuluak pper 0230\nIkusten zaitut berriz ere, irakurle, hainbeste jainko eta fede hots entzutez nazkatuxea honezkero.\n167. 1991> euskara batua saiakera-artikuluak h. knô*rr 1613\nHitzaldian, besteak beste, honako puntu hauek erabili ditu Altuna jaunak: honezkero / dagoeneko; iraun, balio eta beste zenbait aditz; *bost durotan garestitu; *topikoa bihurtu; *hobe esan / hobeto (hobeki) esan, èlkar ondo moldatu, e.a.\n168. 1991> euskara batua saiakera-liburuak azurm 0098\nHonez gero erizpide dudagarria da hori.\n169. 1991> euskara batua saiakera-liburuak in: mendiguren e., xabier: bekatuaren itzala, 193-215 0206\nAspaldian asmoa banuen, baina honezkero alferrik izango da, konparazio bat egiteko noizbait Mendi Magikoaren eta Obabaren artean alde honetatik.\n170. 1991> euskara batua saiakera-liburuak j.a. sagastizabal 0022\nHonezkero jakin beharko zenukete zer zen nagusi baserrietan.\n171. 1991> euskara batua saiakera-liburuak p. iztueta 0721\nHonez gero esan beharrik ez dagoela uste dut, luzarora baita laburrera ere, baldin oreka gordetzen bada, poesia landua dela errentagarriena eta herri baten literatura gehien aberasten duena.\n172. 1991> euskara batua saiakera-artikuluak m. karrera 0143\n173. 1991> euskara batua saiakera-artikuluak j. otaegi 0110\nHonez gero badakigu autoreak behin baino gehiagotan egin duela joko hori olerkiak eraikitzerakoan.\n174. 1991> gipuzkera saiakera-liburuak bbarand 00153\n- Onuzkero, leiotik begira aspertu da gure ama.\n175. 1991> gipuzkera saiakera-artikuluak b. latiegi 0004\n176. 1991> sailkatu gabeak egunkariak dnavarra 1992 0030\nBizileku-arazoak onezkero oso larriak dituzu: bataz-besteko kontua egiñez (promedio), txinatar bakoitzak 6,6 metro lauko dituan bitartean, Sartaldeko aleman orok 38 metro ditu.\n177. 1991> sailkatu gabeak egunkariak a. oiarbide 0035\n25 urte nituela gertatu izan balitzait agian tontotu eta guzti egingo nintzatekeen, baina honez gero ez naiz aldatuko adierazi du sukaldariak.\n178. 1991> sailkatu gabeak egunkariak j.m. ormaetxea 0003\n179. 1991> sailkatu gabeak astekari eta hamaboskariak j. arexolaleiba 0082\nEdozela ere, EKB erreta ikusten dudala esan beharrik ez daukadan arren honez gero, bai esan gura dut sinistu egiten dudala sigla horien izenean lanean dihardutenengan, eta baita, orobat, beste muturrean orain artean, HPINren eta instituzioen izenean lanean ari direnengan ere.\n180. 1991> sailkatu gabeak hilabetekari, noizbehinkariak,..... vill 0005\nEsanik dago honez gero judu herriaren agintariek ez zutela begi onez ikusten Jesus.\n181. 1991> sailkatu gabeak hilabetekari, noizbehinkariak,..... ttipi-ttapa 1994 0004\nHonezgero den dena prest dute irailaren 18koa arrakastatsu suerta dadin eta bitartean, aktibitate sorta zabala urte hau berezia dela oroitarazteko.


Dekretu bat egingo da, ahalbidetuko duena erregulazioa arau-aldaketetara egokitzea eta onura publikoaren deklaraziorik edo ingurumen-inpaktuaren ebaluaziorik behar ez duten instalazioetarako baimenak arinago ematea, horrela erraztuko baita instalazio ohikoenetarako baimena ematea eta horiek abian jartzea. Halaber, egokitzat jotzen da gasa kanalizazio bidez banatzeko instalazioen eskualdatze, itxiera, berrikuspen, ikuskapen eta erantzukizunen araubidea eta zehapen-araubideari eragiten dioten alderdi batzuk arautzea.\nAraua onartzeko premia eta egokiera\nProzedura-mota hauen tramitazioan hartutako esperientziaren arabera eta eremu horretan efikazia eta segurtasun juridiko handiagoz jarduteko, beharrezkoa da, zalantzarik gabe, administrazio-prozedurak sinplifikatzea.\nHorretarako, ezinbestekoa da aldez aurretik aztertzea zer premia edo proportzionaltasun dagoen zenbait prozedura eta administrazio-eskakizunetan, eta tramiteak berrantolatu eta arrazionalizatzea, azalekoak edo alferrikakoak jotzen diren formaltasunak eta tramiteak kenduz; batez ere, horren konplexuak ez diren instalazioetarako edo onura publikoaren deklaraziorik edo ingurumen-inpaktuaren ebaluaziorik behar ez duten instalazioetarako.\nBestalde, behin baimenak ematearen esparrua berrantolatuta, prozedura-mota hauen tramitazioetan bide elektronikoen erabilera ezartzeari esker, tramiteak arintzen jarraitu ahal izango da.\nEgin nahi den arau-proiektuaren helburuak.\nAraudi berri honekin helburu hau lortu nahi da:\nTramitazioak gutxitzea eta arrazionalizatzea, eta teknologia berriak sartzea administratuek administrazioarekin dituzten harremanetan.\nBeharrezko ez diren administrazio-kargak eta formaltasun osagarriak saihestea, informazio publikoaren tramitea kenduz justifikatuta ez dagoen kasuetan.\nBaimenetarako prozeduren lehen erregulazioa abiarazterakoan antzemandako arazo espezifikoei aurre egitea, kasu bakoitzerako irtenbideak jarriz.\nBaimenak emateko prozedurei buruzko erregulazio autonomikoa esparru juridiko berrira egokitzea.


Guggenheim Bilbao Museoa / Bilbao-Bizkaia / Non-nahi Lo365\nSalneurria 110€ -tik gora\nOrdu bat eta 30 minutuz Guggenheim Bilbao Museoa arakatu, gidari profesional aditu baten eskutik.\nTopaketa taldeen sarreran bertan egingo da, Guggenheim Bilbao Museoaren atzealdean, itsasadarraren ondoan.\nOndoren, Frank Gehry arkitekto ezagunak diseinatutako eraikin ikonikoaren eta Jeff Koonsen “Puppy” ospetsuaren aurrez-aurre jarriko gara. Gero, barrura joan eta bere aldi baterako erakusketetako arte garaikide eta modernoko lan ugariak deskubritu eta maisulan iraunkorrak gozatuko dituzu, aldi berean zure gidariak kultura ordu eta erdiko arte mugimendu espresionistei buruz kontatuko dizun guztia zureganatzen duzun bitartean.\nAbangoardiako museo bat bisitatzeko esperientziaz gozatu! Guggenheim Bilbao Museoa\nOrdutegia: 10: 00etatik 18: 30era, ordu eta erdiro.\nHasierako eta itzulerako puntua: Museoko taldeen sarrera, itsasadarraren ondoan.\nJarduera hori erosita, voucher edo bono digitalizatu bat emango dizugu, bertan txertatutako QR kode batekin, gure gidak zure erosketaren baliozkotasuna egiaztatzeko balioko duena. Nahiago baduzu, horrela seguruago sentitzen zarelako, inprimatu eta jardueraren hasieran aurkeztu. Eta hori da dena. Gozatu!